ŽENEVA - Tokom održavanja seminara „Angažovanje parlamenata u oblasti ljudskih prava: Određivanje primera dobre prakse i i novih mogućnosti za delovanje“, učestvovala sam kao predstavnica Narodne skupštine Republike Srbije.\nZa učešće na seminaru me između ostalog kvalifikovalo mesto u Odboru za ljudska i manjinska prava, kao i stvarno zalaganje za bolji status predstavnika nacionalnih zajednica u Republici Srbiji.\nKao članica Lige socijaldemokrata Vojvodine podnela sam amandmane na predloge dva zakona koja su bila u skuppštinskoj proceduri, a odnosili su se na prava nacionalnih manjina.\nNaime, na Predlog zakona o izmenama i dopunama Zakona o zaštiti prava i sloboda nacionalnih manjina i Predlog zakona o službenoj upotrebi jezika i pisma, koji je Narodnoj skupštini podnela Vlada, podnela sam amandmane koji su dobili podršku na sednici Odbora za ljudska i manjinska prava i ravnopravost polova, a takođe ih je prihvatila i Vlada, tako da su postali sastavni deo ovih zakona kada je bilo glasanje. Amandmani su se odnosili na obezbeđivanje prava narodnih poslanika koji su pripadnici nacionalnih manjina da se u Narodnoj skupštini Republike Srbije obraćaju na svom maternjem jeziku i pismu.\nIskustvo sa konferencije u organizaciji Ujedinjenih nacija koja je održana u Ženevi, ukazalo je na potrebu parlamentarne akcije, bilo da je u pitanju rad skupštinskog odbora ili rada Vlade, u smislu primene preporuka Ujedinjenih nacija koje bi imale smisla. Tom prilikom su navedeni primeri većeg angažovanja nacionalnih parlamenata u smislu podrške Saveta UN za ljudska prava ili Komiteta UN za eliminaciju diskriminacije žena.\nJedna od diskusija na seminaru je prikazala potrebu za saradnjom nacionalnog parlamenta sa izvršnim organima vlasti, budući da je to cilj rada nacionalnih mehanizama za praćenje i nadzor, te podnošenje izveštaja evropskim institucijama iz domena zaštite i očuvanja ljudskih prava.\nJedan od zaključaka konferencije odnosio se na činjenicu da su najvažnije tačke u promovisanju ljudskih prava upravo parlamentarna nadležnost u oblastima usvajanja zakona, nadzora nad radom Vlade, usvajanja državnog budžeta, odobravanje ratifikacije međunarodnih ugovora i pitanja u vezi važećih rezervi, kao i angažman medija, građana i javnosti. Predstavljen je na ljudskim pravima zasnovan pregled zakonodavstva i budžeta jakih parlamentarnih odbora za ljudska prava i o proaktivnom pristupu parlamenta, kada su tema ratifikacije međunarodnih ugovora i povlačenje stavljenih rezervi. Tom prilikom je bilo reči o uključenosti parlamenta u razvoj nacionalnih akcionih planova za ljudska prava (u Srbiji na primer i Akcioni plan za ostvarivanje prava nacionalnih manjina)\nViše od jednom je naglašeno da parlamenti, a posebno njihovi odbori za ljudska prava imaju ključnu ulogu u promociji i zaštiti ljudskih prava.\nNa samom kraju u delu sa zaključcima se govorilo o ciljevima održivog razvoja koji se zasnivaju na konvencijama o ljudskim pravima, a mogu doprineti napretku u realizaciji Agende za održivi razvoj do 2030. godine. Dugoročno, to znači da država primenom ovih konvencija osigurava poštovanje koraka ka Ciljevima održivog razvoja.\nU Srbiji je ova veza, iako očigledna – još uvek slabo vidljiva, jer se ne vidi sveobuhvatan pristup, kojim se promoviše stvarna sinergija u planiranju, implementaciji, monitoringu i evaluaciji. Danas, u trenucima kada se preispituje tekst Nacrta strategije socijalne zaštite, nevladin sektor traži dodatne konsultacije zbog manjkavosti teksta i mera koje Nacrt strategije predlaže.\nSa druge strane, u zaštiti i očuvanju ljudskih prava u najširem smislu, veliki zadatak koji je pred nama odnosi se na izbor Poverenika za informacije od javnog značaja i zaštitu podataka o ličnosti – gde postupak kasni, nadležni organi pokazuju nezainteresovanost, dok stručna javnost ukazuje na gruba kršenja Zakona o slobodnom pristupu informacijama od javnog značaja.\nOva konferencija je pomogla da se vidljivije uoče nedostaci koji postoje u odnosu izvršne vlasti i parlamenta, kao i posao koji nam preostaje da bi se stanje u oblasti ljudskih i manjinskih prava u Srbiji dovelo do zavidnog nivoa.\nAutorka je narodna poslanica\nNarodne skupštine Republike Srbije i\nčlanica Odbora za ljudska i manjinska prava i ravnopravnost polova


Umjesto verbalističke zaštite novinara, bolje da im je Džaferović osigurao maske i rukavice, kao i drugim veoma važnim strukama\nKoordinaciono tijelo BiH za zaštitu i spašavanje veoma je zahvalno na pismu predsjedavajućeg Predsjedništva BiH gospodina Šefika Džaferovića da se sve uradi na obezbjeđivanju što sigurnijih uslova za rad novinara, koje je uputio nama i medijima.\nKrizni štabovi, od općinskih, kantonalnih do entitetskog nivoa dali su precizna uputstva za sve građane, a to se posljedično odnosi i na uposlenike medijskih kuća.\nKoordinaciono tijelo BiH je na državnom nivou već poduzelo mjere da se press-konferencije održavaju u holu Parlamentarne skupštine BiH gdje novinari mogu međusobno biti udaljeni po više metara ili ispred zgrade, tako da se te mjere već provode.\nMinistar sigurnosti BiH i predsjednik Koordinacionog tijela BiH Fahrudin Radončić kao dugogodišnji novinar i osnivač najveće medijske kuće u BiH nakon rata, i po tom osnovu je izuzetno zabrinut za zdravlje svakog novinara i drugih uposlenika medijskih kuća.\nAli, također ministar Radončić je jednako tako zabrinut za zdravlje svakog građanina BiH ili pripadnike bilo koje struke i segmenta društva. Stoga želimo istaći važnost da svi uposlenici medicinskih ustanova, policija, Oružanih snaga, elektroprivrednog sistema, gradskih ili regionalnih vodovoda i kanalizacije i mnogih drugih ekspertskih struka od čijeg će zdravlja i prethodne samozaštite zavisiti strateško održavanje i funkcionisanje života svih građana BiH, također budu jednaka briga pojedinih članova Predsjedništva BiH.\nGospodina Džaferovića molimo da umjesto kucanja na već otvorena vrata iskoristi svoj predsjednički i stranački autoritet i hitno, kad već nije do sada, nabavi više hiljada pari zaštitnih rukavica, maski i dezinfekcionih sredstava i donira ih svim medijskim kućama u BiH i tako pokaže istinsku brigu za zdravlje uposlenika javne riječi.


Brnabić: Požeška privreda uspešna kroz porodična preduzeća\nPredsednica Vlade Ana Brnabić, tokom današnje posete Požegi, obišla je preduzeće Inmold, koje je,kako je istakla, primer uspešne domaće porodične firme koja proizvodi za strano tržište mašine i robote za proizvodnju plastične ambalaže. Inače, ovo preduzeće zapošljava oko 300 radnika, čija je prosečna starost 31 godinu, a premijerka se zahvalila svim tim mladim ljudima što su ostali da rade i žive u Srbiji.\nPo treći put premijerka Ana Bnabić posetila je požeško preduzeće Inmold, koje je, kako je istakla, pravi primer porodične uspešne firme. Inmold sa svojim znanjem i zaposlenima može da nađe posao u bilo kojoj evropskoj zemlji ,ali su odlučili da ostanu u svojoj zemlji i hvala im na tome, naglasila je Brnabić.\nAna Brnabić, predsednica Vlade, Foto: INFO 24\n„Što mi u Srbiji imamo više ovakvih firmi i što su one jače, to će naša ekonomija biti jača. Strani direktni investitori su izuzetno važna komponenta za razvoj jedne zemlje, ne samo zbog stvaranja novih radnih mesta, već i zbog znanja, prenosa tehnologije i referenci koje nam donose“, istakla je Ana Brnabić, predsednica Vlade Republike Srbije.\nPremijerka je rekla da, kada imamo ovakve domaće firme, koje kontinuirano rastu i jačaju, to je dokaz da zemlja Srbija raste i jača. Vlada će uvek pomagati takvim privrednicima, istakla je Brnabić i dodala da Požega sada, nakon više decenija, ima dobru privredu, ali i dobru nastavnu bazu, u vidu Tehničke škole, koja za potrebe privrede školuje kadar. Na tri lokacije u dva grada, Inmold je od stare fabrijke nameštaja sada napravio moderan proizvodni pogon.\nGoran Janković, vlasnik Inmold Požega, Foto: INFO 24\n„Trudićemo se da ovde u Požegi napravimo firmu koja će biti na ponos i Požege i Srbije, ali i da bude rame uz rame sa svim stranim firmama iz ove oblasti“, kaže Goran Janković, vlasnik preduzeća Inmold Požega.\nPrivreda koja se budi, dolazak autoputa krajem sledeće godine, buduća industrijska zona na 65 hektara, sve je to potrebno da Požega ponovo vrati svoj stari sjaj. A sve uz pomoć vrednih privrednika i Vlade Repblike Srbije.\n„Ovo je dokaz kako jedna sredina kao požega može da u budućnosti funkcioniše. Pored ove firme, imamo i Budimku, tako da nas očekuju bolji dani za Požegu. Stiže nam i autoput, tako da sada imamo dobar potencijal da krenemo na bolje“, rekao je Đorđe Nikitović, predsednik opštine Požega.\nInmold Požega, Foto: INFO 24\nKao kruna opravka požeške privrede, biće ponovno puštanje u rad čuvene Budimke, koja je nekada bila okosnica poljoprivrednog razvoja cele Zapadne Srbije, koju će svečano otoriti predsednik Aleksandra Vučić, već polovinom ovog meseca. A tokom posete Požegi, premijekrka se sastala i sa privrednicima i obišla je i gazdinstvo Cicović u požeškom selu Papratište.\nTags: Ana Brnabić, Đorđe Nikitović, Goran Janković, Inmold, Požega\nUskoro završetak rekonstrukcije Zlatiborskog puta


Naslovna VestiAustrijaDragana Mirković: Veliki koncert u Beču u Lugner Citiju\n26. jan 2019 u 09:00\nLegendarne pesme „Milo moje“, kao i „Spasi me samoće“, „Da li znaš kako čeznem“ ali i sve novije hitove Dragana Mirković koje će pevati iz srca, za svoje obožavaoce u Beču.\nDragana Mirković pored brojnih koncerata širom sveta gde je uvek dočeka brojna publika, oborila je rekordnu posetu na Zlatiboru, na novogodišnjem koncertu pred više od 50.000 ljudi. Dragana je održala muzički spektakl u velikom zimskom centru, i još jednom pokazala zašto važi za jednu od najvećih zvezda na Balkanu. Publika je Draganu dočekala velikim transparentima „Dobro veče kraljice“ i uglas sa Gagom otpevala sve njene hitove, koji traju već preko 20 godina, od prve do poslednje reči.\nAustrija Beč Koncert u Beču muzička zvezda narodna muzika zabava


[es] - Knjige koje bi mogao narucit\nKnjige koje bi mogao narucit\n[es] :: Vodič za učenje :: Knjige koje bi mogao narucit\nKnjige koje bi mogao narucit 03.03.2007. u 19:54 - pre 177 meseci\nZna li neko gde mogu da narucim knjigu.Da mi je postom dostave na moju adresu.\nA knjige koje mi trebaju hitno su Hakerske tajne,i Tutorial na srpskom za C++.Zelio bih da su obadvije knjige na srpskom unapred hvala\nRe: Knjige koje bi mogao narucit 04.03.2007. u 12:55 - pre 177 meseci\nPogledaj da li nesto mozes da nadjes na www.dobra-knjiga.com ili www.knjizara.com, nisam naisao na to sto trazis, ali u svakom slucaju pogledaj mozda ces nesto naci.\nRe: Knjige koje bi mogao narucit 05.03.2007. u 13:05 - pre 177 meseci


Od ponedeljka ponovo vakcinalni punkt u TC "Ušće"\nOd ponedeljka ponovo vakcinalni punkt u TC „Ušće“\nTanjug 7. oktobra 2021. 10:53\nBEOGRAD – U Beogradu će od ponedeljka, 11. oktobra, ponovo biti otvoren vakcinalni punkt u tržnom centru „Ušće“, najavila je danas gradska sekretarka za socijalnu zaštitu Nataša Stanisavljević.\nOna je to rekla na otvaranju vakcinalnog punkta u tržnom centru „Galerija“, u okviru Beograda na vodi, gde je podsetila da u Beogradu postoji 25 punktova u svim domovima zdravlja i ambulantama, te da se građani mogu vakcinisati i na Beogradskom sajmu.\nStanisavljević je istakla da je strategija Grada Beograda, kada je reč o imunizaciji protiv korona virusa, da preduzme sve što je u njegovoj nadležnosti da svakom građaninu prestonice omogući da se vakciniše na mestu gde živi, radi ili gde mu je blizu.\n„Zahvaljujuhci pre svega inicijativi zamenika gradonačelnika Gorana Vesića, mi ćemo u narednom periodu, do Nove godine, otvoriti punktove za vakcinaciju i u drugim tržnim centrima. U predlogu su ‘Rajićeva’, ‘Stadion’, a potom i svi drugi tržni centri, sa kim god možemo da se dogovorimo i nađemo adekvatan prostor“, rekla je Stanisavljević.\nS tim u vezi, najavila je da će od ponedeljka ponovo biti otvoren punkt u tržnom centru „Ušće“, u istom lokalu na trećem spratu.\nStanisavljević je rekla da punktove u tržnim centrima otvaraju zato što se na tim punktovima do sada vakcinisalo više od 20.000 ljudi i to uglavnom mlađe populacije.\nU Srbiji još 6.948 novozaraženih, preminula 64 osoba


Starčević: Borac ide na pobedu protiv Radničkog - Ozonpress :: internet portal\nTag: Borac, Miodrag Starčević, Radnički\nFudbaleri Borca će u duelu sa kragujevačkim Radničkim pokušati da overe bod iz meča sa Čukaričkim. Čačani znaju da to neće biti lako bez obzira što dočekuju fenjeraša lige.\n„Bod na Banovom brdu govori da Borac ima kvalitet i to moramo potvrditi u susretu sa Radničkim“, kaže trener u stručnom štabu Borca Miodrag Starčević.“Naš cilj je da što pre izađemo iz opasne zone, a pobedom bismo Radnički ostavili daleko iza nas“.\nZnajući ambicioznost mladog trenera Radničkog Neška Milovanovića neće biti lako upisati tri boda.\n„Milovanović kao Čačanin i kao bivši igrač Borca sigurno će imati veliki motiv. Očekujem tešku utakmicu, Radnički će se zatvoriti, igrati čvrsto i organizovano, na kontre, pa moramo biti oprezni“.\nBorac je trenutno trinaesti sa sedamnaest bodova…\n„Puno bi nam značila pobeda kod kuće jer od avgusta prošle godine na našem stadionu samo smo pobedili Donji Srem. Tri boda nas vode ka sredini tabele, a cilj je što bolji plasman“, zaključio je Starčević.\nBorac ima par rovitih igrača, ali će do utakmice sa Radničkim svi biti u stroju pa će se Zebre pojaviti u najjačem sastavu.\npulsar 10/03/2015 u 14:03 Odgovorite\nU vama cuci talenat samo nikako da skoci, ako ove ne pobedite onda i treba da ispadnete iz lige.\nMilovan 11/03/2015 u 13:32 Odgovorite\nKoga vi mozete da pobedite kad se ni ti ni xxxxxx bogic ne pitate oko ekipe xxxx da vas bude ne zovu vas za dzabe skup trenera xxxxxxxxxxx


Tači: Priština je za razliku od Beograda uvek bila spremna za politički sporazum\nBeta 5. aprila 2018. 20:35\nPredsednik Kosova Hašim Tači izjavio je danas da su Priština i političko rukovodstvo Kosova za razliku od Beograda uvek bili spremni za politički sporazum kojim bi se okončalo više od veka dugo političko i istorijsko neprijateljstvo Srbije i Kosova.\n„U svim medjunarodnim procesima koji su težili rešavanju kosovskog pitanja, Priština je bila spremna na sporazum sa Srbijom. Prošlo je 20 punih godina od rata za oslobodjenje, 19 godina od Mirovne konferencije u Rambujeu, 10 godina od proglašenja nezavisnosti Kosova, sedam godina od početka razgovora u Briselu, a odnosi Kosova i Srbije još nisu politički završeni“, kazao je Tači.\nTači je na konferenciji „Scenariji Velikog finala Kosova i Srbije“, koju je organizovao institut RIDEA, uz podršku norveške ambasade, rekao da je u rešavanju odnosa Srbije i Kosova izgubljeno desetine godina i da to nije krivica i odgovornost Kosova.\nOn je ocenio da je izgubljeno mnogo dobrih prilika, kako je rekao, u nedostatku političke volje rukovodstva Srbije da okončaju politička i istorijska neprijateljstva Kosova i Srbije, starija od jednog veka“.\n„Bili smo spremni na veliki istorijski sporazum sa Srbijom i u teškim ratnim godinama, i u godinama mira i izgradnji demokratije na Kosovu, i u godinama kada smo postali država“, rekao je Tači.\nNa političkoj sceni i u kosovskom društvu i dalje postoji široka saglasnost da treba završiti nedovršen posao u odnosima sa Srbijom i da treba postići pravno obavezujući sporazum o normalizaciji odnosa dve države.\n„Zaključivanje dijaloga sa Srbijom pravno obavezujućim sporazumom je od nacionalnog interesa. U ovom procesu treba da budemo ujedinjeni da zaključimo ovo teško i tragično istorijsko poglavlje i da otvorimo put Kosovu da postane jednaka država sa svim ostalim državama u UN, EU, u NATO Paktu i bilo gde drugde“, kazao je on.\nTači je rekao da je fundamentalno pitanje koje se postavlja – da li će Srbija biti spremna na takav sporazum, i ukoliko da, onda koji će kompromis tražiti od Kosova.\n„Smatramo da je Kosovo napravilo sve bolne kompromise do sada kroz Sveobuhvatni plana Martija Ahtisarija. Na kraju, verujemo da bi EU i SAD zajedno trebalo da budu garanti, ne samo u postizanju već i sprovodjenju tog velikog sporazuma, uz konkretne vremenske rokove i sa medjunarodnim mehanizmima potvrdjivanja njegovog sprovodjenja“, rekao je Tači.\nTači je naveo da se zna šta Kosovo želi kao i to da više ne može da se odlaže niti da se odugovlači zaključivanje razgovora sa Srbijom i Briselu.\nDodao je i da je svestan svih političkih i bezbednosnih rizika u finalizaciji tog procesa.\n„Ovo će biti veoma težak proces. Ali, on nema alternativu. I najveći mogući rizik, najveća moguća pretnja, jeste da ne ispunimo naše obaveze na polju potpune normalizacije odnosa sa Srbijom“, rekao je kosovski predsednik.


Đaci 1. septembra sjedaju u klupe uz poštovanje mjera? - Glas Regije\nBANJALUKA – Svi đaci u osnovnim i srednjim školama u Republici Srpskoj trebalo bi, kako sada stvari stoje, 1. septembra u školskoj godini 2020/2021. da sjednu u svoje školske klupe uz poštovanje mjera koje budu donijele nadležne institucije zbog pandemije virusa korona, pišu Nezavisne.\nNaime, kako je rekao izvor „Nezavisnih“, na taj korak nadležni će se odlučiti jer je potreban živi kontakt nastavnika s učenikom u školi.\nDa je to potrebno, uvjeren je i Predrag Damjanović, direktor Republičkog pedagoškog zavoda RS, koji je za „Nezavisne“ rekao da se nada da će se nastava izvoditi u školskim klupama.\n„Mislimo da je važan živi kontakt učenika i nastavnika, te da učenici kontaktiraju s vršnjacima, ali naš prvi cilj je zaštita zdravlja djece“, rekao je Damjanović. Prema njegovim riječima, bitno je da učenici nižih razreda osnovne škole krenu od 1. septembra u školu, naročito prvi razred zbog socijalizacije i prilagođavanja na školsku sredinu. Dodao je da će ono što Ministarstvo prosvjete i kulture RS u saradnji sa Institutom za javno zdravstvo RS odluči biti primjenjivo od naredne školske godine u osnovnom i srednjem obrazovanju.\n„Mi smo juče na sastanku koji smo imali s predstavnicima Ministarstva prosvjete i kulture RS dostavili okvirne preporuke koje će biti razrađene zajedno s nadležnim ministarstvom, a informaciju na koji će se način odvijati nastava saopštiće Ministarstvo prosvjete i kulture RS“, kazao je Zeljković.\n„Mislimo da treba vratiti učenike u učionice. To će biti redukovano na način kako to propiše Ministarstvo prosvjete i kulture RS“, rekao je Dodik i dodao da je siguran da neće biti problema i da se treba prilagoditi novonastaloj situaciji.\nIz Ministarstva prosvjete i kulture RS rekli su juče „Nezavisnim“ da će u saradnji sa svim relevantnim obrazovnim i zdravstvenim institucijama definisati jasne smjernice u vezi s nastavnim procesom u narednoj školskoj godini.\n„Ministarstvo još nije donijelo odluku koji model nastave će biti u primjeni od 1. septembra. U narednom periodu će konačnu odluku o modelu izvođenja nastave od početka nove školske godine donijeti Vlada RS i Republički štab za vanredne situacije, a o navedenom će javnost biti blagovremeno obaviještena“, rekli su „Nezavisnim“ u tom ministarstvu.\n„Mi smo predložili da je jedan od najboljih modela kombinovana nastava, gdje će đaci jedno vrijeme provoditi u svojim školskim klupama, a drugo vrijeme kod kuće, gdje će biti u kontaktu s učiteljima, nastavnicima i profesorima“, rekla je tada Trivićeva.\nTagovi: Republika Srpska, škola\nPrethodna Mirko Šarović imao saobraćajnu nezgodu\nSljedeća U Srpskoj virus korona potvrđen kod još 79 osoba, dvije osobe preminule


Arno Gujon sa studentima obeležio Dan srpskog jedinstva, slobode i nacionalne zastave | Happy BSC portal\nArno Gujon sa studentima obeležio Dan srpskog jedinstva, slobode i nacionalne zastave\nDirektor Uprave za saradnju s dijasporom i Srbima u regionu Arno Gujon obeležio je Dan srpskog jedinstva, slobode i nacionalne zastave zajedno sa studentima u Studentskom gradu i istakao da u mestima gde su velike tenzije zastava za Srbe označava slobodu.\n"Tamo gde su velike tenzije, na jugu naše zemlje, na Kosovu i Metohiji, kao i u Bosni i Hercegovini i tako dalje, za Srbe zastava označava slobodu. Poštuju je i ističu svuda", rekao je Gujon.\nGujon je čestitao okupljenima "veliki praznik" i ukazao na važnost ovog datuma za srpsku istoriju i srpski narod.\nVAŽNO: PORUKA PUTEVA SRBIJE: Umeren saobraćaj, kamioni na prelazima do 240 minuta!\nOn je istakao da po rođenju nije Srbin, ali je rekao da biti Srbin ne znači samo živeti u Beogradu ili na primer u Kragujevcu, već osećati se kao Srbin.\nKako se navodi u saopštenju Ministarstva spoljnih poslova Srbije, veliki broj mladih akademaca okupio se na platou Studenjaka da zajedno sa Gujonom obeleži ovaj dan.\nPROČITAJTE JOŠ: SELAKOVIĆ: Dan srpskog jedinstva je i simbol našeg neodustajanja od borbe za sebe i svoju slobodu\nStudenti su Gujona pozdravili velikim aplauzom i nakon zajedničkog fotografisanja ostali da sa njim razgovaraju o značaju obeležavanja ovog dana i planovima rada Kancelarije za mlade.


IZLOŽBA TURISTIČKIH FOTOGRAFIJA: Nagrađeni najbolji autori – Zrenjanin\nIZLOŽBA TURISTIČKIH FOTOGRAFIJA: Nagrađeni najbolji autori\n25 августа, 2016 29 августа, 2016 List Zrenjanin\nSedamnaest najlepših fotografija na temu turizma u gradu i okolini, koje su ušle u najuži izbor na Konkursu za najbolju turističku fotografiju, izložene su danas, 25. avgusta, u dvorištu Hotela „Vojvodina“ u okviru manifestacije „Dani piva“. Najlepša fotografija „Begej“ po mišljenju komisije delo je Nadice Stevanović Burkić, koja je nagrađena mobilnim telefonom novije generacije. Drugo mesto i sedam dana u hotelu „Omorika“ na Tari pripalo je Albertu Kečkešu za fotografiju pod nazivom „Boka u Banatu“, dok je treće mesto i vikend u Vrnjačkoj Banji u Hotelu „Breza“ osvojio Dragan Leleš za fotografiju „Dani taraških roda“. Pohvale su dobile Lena Gađanski za fotografiju „Kod Begeja“i Vesna Njagrić čije je delo „Tisa kraj Taraša“.\n– Uglavnom fotografišem reku Begej jer želim da se pročisti i ponovo bude plovna. Nisam očekivala pobedu, ali sam joj se nadala – kaže uzbuđeno Nadica Stevanović Burkić.\nPrema glasovima čitalaca na sajtu lista „Zrenjanin“ izabrana je fotografija Vladimira Nikolića, pod nazivom „Belo Blato“ sa osvojenih 182 glasova. Druga po broju glasova je fotografija Filipa Rogelja „Ečka kraj Zrenjanina“ sa 160 glasova, dok je na trećem mestu fotografija autora Viktora Križika „Peskara“ sa obeleženih 138 glasova. Pomenute autore list „Zrenjanin“ nagrađuje šestomesečnom, tromesečnom i jendomesečnom pretplatom, dok agencija „Karavan“ organizuje izlet za njih.\n– Meni je zadovoljstvo da smo na početku uspeha, da je ideja dobra, I da je realizacija do sada odlična. Nastavićemo da se borimo za turističko parče neba iznad našeg grada, za deo naše ulice kako bismo pokazali da smo lep grad u kojem se ljudi osećaju prijatno, što zbog usluga koje im se pružaju, što zbog ljudi koje ih dočekuju – ističe Vlado Dašić, vlasnik turističke agencije „Karavan“ i idejni tvorac Konkursa.\nOvo je bila akcija turističke agencije „Karavan“ i lista „Zrenjanain“, a trajala je od novembra 2015. do 1. avgusta 2016. godine.\nIzložene fotografije će od sutra biti postavljene u svečanoj sali Hotela „Vojvodina“.\n← MUŽLjA UGOSTILA MOTOCIKLISTE\n„DANI PIVA“ NA POLA PUTA: Bogat program za sve generacije i ukuse →


Henkel negira krivicu za pomor ribe | RTS NajNovije vesti:\nZaplenjeno oko 15 kilograma marihuane\nJK se izvinjava na društvenim mrežama!? (FOTO)\nKenedi bio tajni obožavalac Hitlera i nacista!\nDS Prokuplje: alarmantno stanje ulica\nBiH ostaje u Savetu Evrope\nHenkel negira krivicu za pomor ribe\nIzvor vesti: RTS Kompanija Henkel Srbija saopštila da nije odgovorna za pomor ribe u reci Rasini i naglasila da su njihovi programi zasnovani na globalnim standardima bezbednosti i očuvanja životne sredine. Povodom prijave za privredni prestup koji je Republička inspekcija za zaštitu životne sredine podnela 13. jula protiv njih zbog pomora ribe u Rasini, Kompanija Henkel Srbija iz Kruševca saopštila je da uginuće ribe u toj reci nije izazvano proizvodnim procesima u toj fabrici. "Svim analizama i dodatnim proverama koje je kompanija Henkel Srbija preduzela,...\nKoncert za uživanje na Kolarcu\nKako približiti maticu i dijasporu\nPolave u Kraljevu\nObama: Dronovi su legalni


Jan Bratu pozvao da se obezbede uslovi za neometani rad novinara GracanicaOnline.Info\nPovodom Međunarodnog dana borbe protiv nekažnjivosti zločina nad novinarima, šef Misije OEBS-a na Kosovu, ambasador Jan Bratu, pozvao je sve relevantne institucije na Kosovu da i dalje rade na obezbeđivanju bezbednih i neometanih uslova za rad medija.\n„Zaključno sa septembrom 2016. godine, Asocijacija novinara Kosova zabeležila je osam slučajeva pretnji ili napada na novinare. Iako zabrinjava svaka pretnja ili napad uperen ka medijskim radnicima na dužnosti, napominjemo da je ovo ipak poboljšanje u poređenju sa 27 slučajeva nasilja nad novinarima koji su se odigrali tokom 2015. godine. Bezbednost novinara preduslov je za slobodu govora i slobodne medije. Stoga, podstičem institucije koje se bave zločinima nad novinarima, da pruže sistematski odgovor, povedu blagovremene istrage i pravovremeno reše sve ove slučajeve,“ poručio je Bratu u saopštenju, dostavljenom medijima.\nMisija OEBS-a na Kosovu se bavi zaštitom i unapređivanjem ljudskih prava, demokratizacijom i razvojem sektora javne bezbednosti. Misija takođe potpomaže zaštitu slobode medija i slobode izražavanja i podržava razvoj profesionalnog i pluralnog medijskog okruženja.\nTags: Jan Bratu Međunarodnog dana borbe protiv nekažnjivosti zločina nad novinarima novinari OEBS\nPrevious Rukovodstvo opštine Zubin Potok: saopštenje\nNext Dveri: Protiv učešća Vojske Srbije u mirovnim operacijama EU i deset pitanja za ministra vojnog.\n21. januara 2022., 09:26


Nina Bližnjaković: Sa Fondom solidarnosti djeca imaju šansu | Fond Solidarnosti\nNina Bližnjaković: Sa Fondom solidarnosti djeca imaju šansu\nSa postojanjem Fonda solidarnosti za dijagnostiku i liječenje oboljenja, stanja i povreda djece u inostranstvu sistem je omogućio šansu za ozdravljenje i bolje uslove liječenja u inostranstvu. Šansu koju je ranije, bez sistemske podrške Republike Srpske i društva bilo jako teško ostvariti, poručila je to Nina Bližnjaković, sedamnaestogodišnjakinja iz Doboja koja je se zahvaljući Fondu solidarnosti već dvije godine liječi u zdravstvenoj ustanovi u Njemačkoj.\nNina je prije dvije godine saznala da boluje od leukemije i da je zbog toga potrebno da se uputi na dalje liječenje u inostranstvo. Od tada njene troškove liječenja finansira Fond solidarnosti i do sada su iznosili oko 309.000 evra.\n„Nada postoji, a sada i finansijska podrška za liječenjem u inostranstvu. Troškovi su ogromni i moja porodica to bez postojanja Fonda solidarnosti, čak i kroz organizovanje humanitarnih akcija ne bi mogla sama isfinansirati. Sa Fondom solidarnosti svako dijete ima jednaku šansu i što je najvažnije mogućnost da zdravstvenu zaštitu dobiju u inostranstvu i to onda kada naše bolnice više ne mogu da pruže adekvatnu njegu“, smatra Nina.\nPozitivna i sa osmijehom osvrnula se na svoje liječenje u Njemačkoj i sa javnošću je podijelila i svoje strahove misleći da će zbog jezičke barijere neće moći na adekavatan način medicinskom osoblju prenijeti sve ono što je muči.\n„Ispostavilo se da su svi moji strahovi bili neosnovani, jer mi je medicinsko osoblje u Njemačkoj pružilo najbolju moguću njegu, iako se jako teško nositi sa činjenicom da ste zatvoreni u četiri zida, odvojeni od porodice, svojih prijatelja, svog grada i slično“, istakla je Nina.\nSvojom pričom, kako je rekla, želi da doprinese informisanju o Fondu solidarnosti kako bi svaki roditelj u svakoj opštini u Republici Srpkoj znao da postoji i na koji način funkcioniše.\nDirektorica Fonda solidarnosti Jasminka Vučković podsjetila na koji način Fond solidarnsoti finasira liječenje i dijagnostiku djece do 18 godina starosti i da je neophodna preporuka zdravstvene ustanove u kojoj se dijete liječi. Osim toga, Vučkovićeva se osvrnula i na pojavu organizovanja humanitarnih akcija za liječenje djece, iako je Fond solidarnosti osnovan da upravo bude finansijska podrška za liječenje djece u inostranstvu. Ona je apelovala da se humanitarne akcije pokreću onog momenta kada Fond solidarnosti završi svoje procedure i javnost upozna sa svim bitnim detaljima o tome šta Fond solidarnosti za konkretno dijete finansira.\n„Sredstva koja se prikupljaju za Fond solidarnosti su javna i dostupna na sajtu Fonda zdravstvenog osiguranja RS. Zato je jako važno da i tokovi novca koji se prikupljaju u humanitarnim akcijama za liječenje, isto tako budu javni, kako bi se znalo u koju namjenu se troši novac koji se prikuplja organizovanjem humanitarnih akcija. Legitimno je pravo organizovati humanitarnu akciju, jer pored troškova liječenja i smještaja jednog od roditelja uz dijete koje finansira Fond solidarnosti, postoje i mnogi drugi troškovi. Zato je važno da se naglasi u koju svrhu se prikupljaju sredstva“, istakla je Vučkovićeva.\nOna je podsjetila da je Fond solidarnosti do sada finansirao dijagnostiku i liječenje za 149 djece u inostranstvu za šta je izdvojeno više od dva miliona KM.\nZa mališane poklon od „Mybook-a“ i kompanije „Tropik“\nFond solidarnosti za dijagnostiku i liječenje oboljenja, stanja i povreda djece u inostranstvu i ove godine je zahvaljujući odgovorno društvenim kompanijama uspio da obezbjedi poklone za djecu koja se trenutno nalaze na liječenju. Budući da je decembra mjesec darivanja, Fond solidarnosti zahvaljujući pažnji ovih kompanija nastoji da i mališanima koji se liječe u inostranstvu sa ovim gestom pažnje pošalje poruku da nisu sami i da ih društvo bodri kako bi zajednički prebrodili težak period iza njih.


CSOnnect - Strategija za stvaranje podsticajnog okruženja za razvoj civilnog društva\nTrenutno ste ovde: Home » Baza znanja » Civilno društvo » Strategija za stvaranje podsticajnog okruženja za razvoj civilnog društva\nUloga civilnog društva u procesu evropskih integracija prepoznato je kao značajan mehanizam za unapređenje ukupnih reformskih procesa u Republici Srbiji. Pregovori o pristupanju Evropskoj uniji, kao ključni proces za budućnost društva, podrazumevaju i uključivanje svih aktera relevantnih u društvenom i političkom smislu. Aktivna uloga civilnog društva u procesu pregovora je od velike važnosti za informisanje, savetovanje i uključivanje stručne i zainteresovane javnosti, kroz koju se obezbeđuje transparentnost celokupnog procesa, a time i široka podrška javnosti i legitimitet celokupnom procesu pristupanja Evropskoj uniji. Iako organizacije civilnog društva nisu članovi pregovaračkih grupa, Odluka o obrazovanju Pregovaračkog tima za vođenje pregovora o pristupanju Republike Srbije Evropskoj uniji daje mogućnost da se stručne organizacije i stručnjaci u određenim oblastima uključe u rad pojedinačnih pregovaračkih grupa radi rešavanja određenih složenih pitanja, koja se odnose na zadatke Pregovaračkog tima. Кancelarija za saradnju sa civilnim društvom, od 2013. godine u saradnji sa Pregovaračkim timom za vođenje pregovora o pristupanju Republike Srbije Evropskoj uniji i nadležnim institucijama za odgovarajuća pregovaračka poglavlja, radi na uključivanju organizacija civilnog društva u proces pregovora o pristupanju.\nTokom 2015. godine nastavljene su aktivnosti na izradi strategije za stvaranje podsticajnog okruženja za razvoj civilnog društva za period 2016-2020. godine (u daljem tekstu: Strategija), objavivši 18. marta 2015. godine drugi nacrt ovog dokumenta. U procesu izrade Strategije i pratećeg Akcionog plana, drugi nacrt nastao je kao rezultat deset konsultativnih sastanaka održanih u deset gradova Republike Srbije tokom oktobra i novembra 2014. godine, kao i na osnovu prikupljenih predloga i sugestija putem elektronskog obrasca, a koji su se mogli dostaviti do 1. decembra 2014. godine. Tekst drugog nacrta dodatno je unapređen nakon sastanka ekspertske grupe, održanog 22. decembra 2014. godine, kao i sastanka Projektne grupe za izradu Nacionalne strategije za stvaranje podsticajnog okruženja za razvoj civilnog društva u RS za period 2014-2018. godine i Akcionog plana, održanog 16. januara 2015. godine.\nU periodu od 18. marta do 15. aprila 2015. godine, zainteresovana javnost je imala priliku da u okviru onlajn konsultacija, uputi svoje komentare, primedbe i sugestije na tekst drugog nacrta Strategije, Akcionog plana i na nacrt Plana za monitoring i evaluaciju. U drugom krugu onlajn konsultacija pristiglo je ukupno 84 komentara. Predlog Strategije sačinili su ekspertska i projektna grupa. U saradnji sa Ministarstvom državne uprave i lokalne samouprave koje je nadležni organ za predlaganje ovog dokumenta na usvajanje Vladi Republike Srbije, Кancelarija je u periodu od 23. jula do 14. avgusta 2015. godine sprovela javnu raspravu o Predlogu Strategije. U okviru javne rasprave održana su tri okrugla stola, na kojima je prisustvovalo ukupno 218 predstavnika zainteresovane javnosti.\nPreuzeto sa: http://civilnodrustvo.gov.rs/upload/documents/Кanc...


Romski fudbalski klub „Radnički“ odigrao svoju prvu utakmicu posle 10 godina - JuGmedia\nRomski fudbalski klub „Radnički“ odigrao svoju prvu utakmicu posle 10 godina\nRomski fudbalski sklub „Radnički“ iz Vranja posle više od jedne decenije pauze ponovo je počeo da okuplja i trenira mlade fudbalere. Tim povodom sinoć je na stadionu „Jumka“ odigrana i prijateljska utakmica sa fudbalerima Hajduka iz Kule, inače dugogodišnjeg superligaša.Uprkos tome što je „Radnički“ ovu utakmicu izgubio sa 5:3, njegovi fudbaleri su ostavili dobar utisak na terenu.\n„Prvo poluvreme odigrali su veterani našeg kluba koji su se uspešno nosili na terenu sa igračima protivničkog tima koji je predvodio Davor Štefanek, predsednik Sportskog saveza Srbije, a koji je zajedno sa generalnim sekretarom ovog saveza, Goranom Marinkovićem, našim fudbalerima poklonio novu sportsku opremu. U drugom poluvremenu publika je imala priliku da uživa u dinamičnijim i lepršavim akcijama naših mladih fudbalera sa kojima nameravamo da nastupimo tokom prvenstva.“, ističe Nebojša Stajić, sekretar Fudbalskog kluba „Radnički“.\nOn naglašava da njegov fudbalski klub duguje veliku zahvalnost rukovodstvu grada Vranja i gradonačelniku Slobodanu Milenkoviću koji su omogućili da u ovom klubu ponovo fudbal počnu da treniraju mladi Romi, ali i omladinci drugih nacionalnosti koji žive u ovom gradu.\nFudbalski klub „Radnički“ je jedan od nastarijih fudbalskih klubova u Vranju. Tokom svog dugogodišnjeg postojanja iznedrio je mnogo mladih talentovanih fudbalera. Najveći uspeh u fudbalu postigao je današnji predsednik kluba Dejan Osmanović, koji je bio reprezentativac Jugoslavije i najbolji strelac Super lige.\nKako se izboriti sa letnjim alergijskim reakcijama sličnih korona virusu\nHumanitarni bazar za Danicu\nromski fudbalski klub\nPreminuo još jedan Leskovčanin od posledica korona, hospitalizovana 93 pacijenta\nU poslednja 24 sata u Kovid bolnici Leskovac preminuo je Leskovčanin 1941. godište, nevakcinisan, a jedan pacijent je upućen u drugu zdravstvenu ustanovu,…\nSeverni deo grada dobio novu vodovodnu mrežu, završen prvi sloj asfalta puta Leskovac-Lebane\nRadovi na izgradnji primarne vodovodne mreže u dužini od 2073 metra i vrednosti 19 miliona dinara u severnom delu grada započeti krajem septembra ove…


Pun Mesec u avgustu 2016: kako da najbolje iskoristite moćnu energiju Meseca u Vodoliji (ASTRO SAVETI) — Astrologija — Stranica 1 od 2 — Lovesensa.rs\nOno što želimo i ono što nam je potrebno ponekad mogu biti dva moćna broda koja se mimoilaze u noći... evo kako da ih usmerite u istom pravcu uz pomoć moćne energije punog Meseca.\nAko se budete čudno osećali ovih dana, budete nervozni, napeti, ćudljivi, skloni nesanici, emotivni, jer će Mesec biti u Vodoliji i oseća se uticaj punog Meseca, posebno od danas, te u naredna dva dana.\nNa dan 16. avgusta 2016. godine, Mesec ulazi u Vodoliju u poslepodnevnim satima i energija raste, te je dobro da se taj dan provede aktivno, da završavate nešto što ste ranije počeli. Danas je dan preokreta i ako ga iskoristimo za popravljanje, poboljšanje, ili korekciju nečega tada ćemo moći da budemo o zadovoljniji onim što smo učinili u prve dve faze Meseca, koje su bile u prethodne dve nedelje (mlad Mesec i prva četvrt).\nU prepodnevnim satima je Mesec u Jarcu, te će biti više poslovne aktivnosti, ili obaveza i dužnosti. Do 18.30h dobro je biti aktivan i to naročito trošiti energiju bilo na popravljanje nečega, ili na neki preokret, promenu, a nakon toga biti pasivan, odmarati i štedeti energiju.\nAko energiju preterano koristimo pod najjačim dejstvom punog Meseca, dolazi do iscrpljenosti, a u narednim danima ne možemo tako lako da povratimo izgubljeno. Preporučljivo je i dobro za zdravlje da se odmaramo, opuštamo se i radimo više na svom unutrašnjem miru, oslobađamo se napetosti i stresa, na način koji je nama blizak, ali pasivan način, bez preteranog trošenja psihičke i fizičke energije. Odmor, opuštanje bilo meditacijom, bilo na neki sličan način, dubokim disanjem, vežbama disanja, slušanje opuštajuće muzike, relaks masaže, lagane šetnje i što više i spavanja, savetuju se od večeras, pa tokom 17. i 18. avgusta.\nŠto više uspete da se oslobodite unutrašnjeg nemira, napetosti i grča, omogućićete sebi da unutrašnjem mirom izbegnete konflikte sa drugima.\nTakođe je dobro da promenite način ishrane, da smanjite unos tečnosti, voća, posebno slatkog voća i izbacite slatikiše, ako želite da se bolje osećate i da oslabite. Kada je pun Mesec, onda je to itekako moguće. Hrana koju koristite treba da bude čvrsta, topla i posebno je dobro da to budu mahunarke koje u sebi sadrže B vitamin, kao i magnezijum, koji povoljno utiče protiv depresije, pomaže nervnom sistemu i potpomaže opuštanje.\nDA LI JE VAŠ ENERGETSKI IMUNITET UGROŽEN: Evo kako da znate da li su vam čakre zatvorene\nDnevni horoskop: Bika očekuju sjajne mogućnosti, a Devicu tanak led u ljubavi (23. mart 2020.)


31. oktobra u Francuskom institutu u Sarajevu organizovana je edukacija za petnaestak državnih službenika iz Bosne i Hercegovine.\nU srijedu 6. novembra, francuski ambasador je posjetio Međunarodni francuski koledž u Sarajevu i uručio francuske državne diplome.\nVeoma nas je pogodila vijest da nas je prije mjesec dana napustila gđa Hanifa Kapidžić-Osmanagić, istaknuta ličnost frankofonije u Bosni i Hercegovini.\nNakon kolokvija organizovanog na Filološkom fakultetu u Banjoj Luci 7. aprila 2017. godine, nedavno je objavljen Zbornik radova pod nazivom "Trostruko lice jezika : forma, smisao, izraz".\nKatedra za francuski jezik Filološkog fakulteta u Banjoj Luci organizovala je od 11. do 15. marta obuku za konsekutivno prevođenje u okviru projekta "Kratke stručne obuke" Univerzitetske agencije za frankofoniju (AUF). (...)\nDani Frankofonije 2019. u BiH (20.-31. mart)\nPogledajte program događaja koji se od 20. marta održavaju u Sarajevu, Banjaluci, Tuzli i Mostaru.


Kina Archives - Page 2 of 4 - LookerWeekly.com magazin\nStižu nam lideri i inovatori\nKineska Nova godina poznata je i kao Prolećni festival, jer nagoveštava buđenje ranog proleća. Po verovanju kineskog naroda, svaku godinu obeležava jedna životinja, pa je ove, 2016., to crveni majmun. Šta nam donosi ova godina i šta će ona značiti za bebe koje će se u njoj roditi, otkriva nam drevno kinesko tumačenje.\nKineski most sa staklenim dnom\nPoznata kao zemlja čaja, začina, izuzetne kulture, bogatstva i velikih projekata, iz Kine nam veoma često stižu izumi i projekti koji konstantno oduševljavaju svet. Poslednji u nizu zanimljivih projekata jeste atrakcija u vidu najdužeg i najvišeg mosta sa staklenim dnom!\nAko vas proganjaju apokaliptičke misli-kako roboti otimaju vaše radno mesto, a ostalo vam je samo par godina do penzije, ovo je vest od koje će vam pozliti i skočiti pritisak. U Kini je otvoren hotel kojim upravlja veštačka inteligencija!\nGodina drvene ovce\nKineska Nova godina poznata je i kao Prolećni festival, jer nagoveštava buđenje ranog proleća. Datum njenog dočeka nije uvek isti, već zavisi od lunarnog kalendara. Izvesno je da se proslavlja u januaru ili februaru. Po ovom prastarom načinu računanja vremena, mesec ima 39,5 dana.\nRužičasti divovi – novo čudo savremene arhitekture\nBritanske arhitekte u saradnji sa kineskim kolegama do kraja godine počeće izgradnju ružičastih tornjeva koji će biti visoki čak jedan kilometar!\nGodina 2014-a u kineskom znaku drvenog konja\nKineska Nova godina, poznata još i kao Prolećni festival, počinje u petak, 31. januara. Prema kineskom zodijaku, drveni konj će obeležiti 2014. godinu. Kakva je to godina pred nama i šta možemo da očekujemo od drvenog konjića?\nHulk iz Kine\nPosle Supermena sa Filipina, stigla je vest i o Hulku iz Kine. Reč je o mladiću čija je koža sasvim zelena.\nBrus Li oživeo u reklami\nLegenda kung fua, Brus Li, oživeo je u reklami za poznati viski brend Johny Walker. Pogledajte kako su to uspeli.\nPas od milion dolara\nVerujemo da se skoro svaki pojedinac našao u situaciji da mašta o lako osvojenom miliončetu na nekoj od nagradnih igara i da mozga o tome na šta bi potrošio srećni dobitak. Jahte, avioni, vozovi, stanovi, vile, ostrva, kamioni ubrzo postaju vlasništvo bogataša, a da li biste bili spremni da «iskeširate» milion dolara za štene Crvenog tibetanskog mastifa?\nU godini Zmije\nPoznata kineska mudrost kaže da je zmija u kući dobar znak, jer njeno prisustvo znači da porodica neće gladovati. Kineska Nova godina počinje 10. februara 2013., a u znaku je Zmije. Šta nam to ona donosi?


Vesti online / Vesti / Svet / Bivši šef CIA upozorava: Ako Trampova "sorta" želi od Kima nešto da zahteva - završiće se loše\nBivši direktor CIA Majkl Hejden izjavio je da nije siguran da li je američki predsednik Donald Tramp "uradio neophodan domaći zadatak" za pregovore sa Severnom Korejom po pitanju njenog nuklearnog programa.\nMajkl Hejden skeptičan u vezi Trampovih pregovora sa Severnom Korejom\n- Kim Džong Un poznaje svoj nuklearni program u potpunosti. Mislim da zna za šta može da napravi ustupak i šta to znači, a za šta ne može da napravi ustupak. Ne znam da li je predsednik Tramp uradio tu vrstu domaćeg zadatka koja će mu pružiti isti nivo znanja - rekao je Hejden u emisiji "Ova nedelja" Marte Radac na televiziji ABC.\nHejden je bio direktor CIA tokom predsedničkih mandata Džordža V. Buša i Baraka Obame i direktor Nacionalne agencije za bezbednost (NSA) za vreme Buša i Bila Klintona.\nOn se nada da će bilo koji samit između Trampa i severnokorejskog lidera "ostati na nivou principa" pre nego da će se baviti sprecifičnostima.\nHejden je naglasio da je zabrinut da bi zahtevanje da Severna Koreja u potpunosti odustane od svog nuklearnog programa moglo da se završi "veoma loše".\n* Tramp o Severnoj Koreji: Naša vojska je spremna\n* Tramp je otkazao samit sa Kim Džong Unom, stigao i odgovor Pjongjanga\n* Umesto rukovanja, Amerikanci spremaju žestok udarac Severnoj Koreji\nKako je kazao, saglasan je sa republikanskim senatorom Markom Rubiom koji je, gostujući ranije u istoj emisiji, rekao da Kim Džong Un neće izvršiti denuklearizaciju.\n- U potpunosti sam saglasan sa senatorom Rubiom. Oni se neće otarasiti svog nuklearnog oružja u potpunosti. I ako Trampova sorta, a to je pravi izraz u ovom slučaju, na ovaj sastanak ide da bi tako nešto zahtevala, ovo će se završiti veoma loše - naveo je Hejden.


Vlada: Deripaskina ponuda o donaciji vakcije nije dobijena\nTanjug 29. januara 2021. 11:10\nPODGORICA – Crnogorska vlada i Ministarstvo zdravlja saopštili su da nije tačno da su odbili donaciju ruskog biznismena Olega Deripake za 100.000 vakcina, jer, kako kažu, takvu ponudu nisu zvanično ni dobili i pozvali medije na odgovorno informisanje.\nVlada Crne Gore je na taj način demantovala pisanje podgoričke Pobjede o tome da je ministarka zdravlja Jelena Borovinić-Bojović odbila Deripaskinu donaciju.\n„Povodom najnovijih napisa u pojedinim medijima da je Vlada Crne Gore odbila donaciju vakcina protiv virusa SARS-CoV-2 humanitarne fondacije ‘Volnoe đelo’ Olega Deripaske, jasno i nedvosmisleno saopštavamo da je reč o neistini i da nikakva zvanična ponuda donacije navedene fondacije nikad nije stigla niti Ministarstvu zdravlja, niti vladi“, navodi se u vladinom saopštenju.\nVlada Crne Gore, kako poručuju, poziva celokupnu crnogorsku javnost, a posebno medije na odgovornost kad je reč o prezentovanju, prenošenju i tumačenju informacija u vezi sa aktuelnom pandemijom i predstojećom imunizacijom.\n„Svaki neodgovoran potez i netačna informacija imaju direktnu štetu po građane Crne Gore“, poručili su iz vlade.\nKrokodil progutao dečaka, otac očajnički pokušao da ga spase…


Sve prijavljene i neprijavljene plate funkcionera Srpske liste – Sandžaklija\nVećina funkcionera Srpske liste, vodeće partije kosovskih Srba na Kosovu, imaju bar po jedno radno mesto u kosovskom i srpskom sistemu, a samim tim i duple plate.\nMeđutim, kosovskoj Agenciji za borbu protiv korupcije ne prijavljuju svi radna mesta za koja plate dobijaju iz budžeta Srbije, a ni u Agenciji za sprečavanje korupcije u Srbiji ne prijavljuju pozicije koje imaju u okviru kosovskih institucija.\nNjih zakon obavezuje da prijavljuju sva primanja i jednoj i drugoj agenciji, ali većina to radi selektivno.\nTako je predsednik Srpske liste Goran Rakić u aprilu 2021. kosovskoj agenciji za borbu protiv korupcije prijavio prošlogodišnja primanja od oko 1.000 eura za funkciju zamenika premijera koju je obavljao u bivšoj vladi Kosova premijera Avdulaha Hotija, ali nije prijavio i primanja koja dobija u srpskom sistemu.\nOno što kosovskoj agenciji nije prijavljeno jeste da Rakić u okviru srpskog sistema obavlja još dve funkcije. On je direktor Javnog komunalnog preduzeća u Severnoj Mitrovici “Standard”, te asistent u nastavi na Visokoj ekonomskoj školi strukovnih studija u Peći, koja funkcioniše u srpskom sistemu i koja je izmeštena u Leposaviću, opštini sa srpskom većinom na severu Kosova. Za ove dve pozicije Rakić je plaćen sa oko 92.000 dinara, odnosno oko 750 evra.\nNakon februarskih izbora ove godine, kada je premijer Kosova postao Aljbin Kurti, Rakić je došao na čelo Ministarstva za zajednice i povratak.\nDuple funkcije i plate imaju i drugi funkcioneri iz Srpske liste.\nIgor Simić, potpredsednik Srpske liste, je poslanik u Skupštini Kosova. U izjavi o imovini kosovskoj Agenciji za borbu protiv korupcije za prošlu godinu, Simić je prijavio poslaničku platu od oko 2.000 eura mesečno. Za razliku od Rakića, on je prijavio i prihode pojedinih funkcija u srpskom sistemu kao na primer naknada iz Penzijsko-invalidskog osiguranja od oko 5.000 eura na godišnjem nivou, i plata na Ekonomskom fakultetu u Severnoj Mitrovici od nešto više od 7.000 eura na godišnjem nivou.\nMeđutim, u javnoj bazi srpske Agencije za sprečavanje korupcije dostupan je podatak da je Igor Simić i predsednik Nadzornog odbora JP Mreža Most, gde je u dva navrata ostvario prihode u visini od oko 420 evra.\nIgor Simić srpskog agenciji nije prijavio primanja koja ostvaruje u kosovskim institucijama.\nPotpredsednik Skupštine Kosova iz Srpske liste Slavko Simić prijavio je Kosovu prihode i iz kosovskih i iz srpskih institucija, u kojima je načelnik “kosovsko-mitrovačkog okruga”. Tokom prošle godine, Simić je kao potpredsednik Skupštine Kosova ostvario primanja od oko 30.000 eura, a kao načelnik oko 8.000 eura.\nOn, međutim, srpskoj agenciji nije prijavio primanja koja ostvaruje na Kosovu.\nIako duple funkcije imaju i drugi zvaničnici Srpske liste, što je vidljivo na web stranicama institucija ili preduzeća, njihova imena ne figuriraju u javnoj bazi podataka Agencije za sprečavanje korupcije u Srbije.\nPrimera radi, poslanik u Skupštini Kosova ispred Srpske liste, Ivan Todosijević je predsednik i privremenog opštinskog organa Zvečan po srpskom sistemu, poslanik Ljubinko Karadžić je takođe predsednik privremenog opštinskog organa Priština. Tu je i Zoran Mojsilović, koji je takođe poslanik u Skupštini Kosova ali i direktor Sportskog Centra u Severnoj Mitrovici, te asistent na Fakultetu za sport i fizičko vaspitanje u Leposaviću. Verica Ćeranić, poslanica u Skupštini Kosova, je kao ekonomista zaposlena i u Nacionalnoj službi za zapošljavanje.\nSlična situacija je i sa gradonačelnicima na Kosovu pa je tako Bratislav Nikolić predsednik opštine Štrpce po kosovskom sistemu i koordinator privremenog opštinskog organa Štrpce po srpskom sistemu. Zoran Todić je gradonačelnik Leposavića po kosovskom sistemu i predsednik opštine Leposavić po srpskom sistemu.\nEmini: Duple funkcije i plate rezultat nesaradnje\nIzvršna direktorka platforme CiviKos Donika Emini za Radio Slobodna Evropa (RSE) ukazuje da su duple plate za zvaničnike Srpske liste zapravo rezultat nepostojanja saradnje između kosovske i srpske Agencije za borbu protiv korupcije i dodaje da su svi svesni tog “fenomena”.\n“Sve se to dešava iz političkih razloga, Srbija želi da zadrži uticaj na severu Kosova a Kosovo očajnički želi da, makar na papiru, integriše ljude koji žive na severu. To je jasno, nije ništa novo, dešavalo se i ranije. Obe Agencije (za borbu protiv korupcije) znaju za to (duple prihode), obe Vlade znaju za to ali niko ne može to dokumentovano da potvrdi ili da ih sankcioniše, jer dve strane ne sarađuju”, kaže Emini.\nMandat i rad Agencije za borbu protiv korupcije na Kosovu za Doniku Emini je donekle zbunjujući i kada je u pitanju provera funkcionera iz većinske albanske zajednice, te napominje da je provere prihoda i funkcija Srba još osetljivije.\n“Kao što sam rekla, integracija Srba na Kosovu je važna a to se ogleda i u tome koliko njih je deo kosovskog sistema i ako se preduzme nešto protiv toga može doći do eskalacije, čak se to pitanje može pokrenuti u okviru dijaloga Kosova i Srbije”, smatra Emini.\nMinić: Srpska lista koristi politički vakum\nZlatko Minić, saradnik nevladine organizacije “Transparentnost Srbija” u izjavi za RSE navodi da su duple funkcije i plate za zvaničnike Srpske liste više političko nego pravno pitanje. On dalje objašnjava da, na osnovu Zakona o sprečavanju korupcije u Srbiji, javno dostupni podaci iz javnih izvora predstavljaju “sve što se dobija od države na svim nivoima – od institucija, državnih preduzeća i tako dalje”.\n“Tako da, moguće je da oni (Srpska lista) prijavljuju i druge izvore, ali da ih mi ne vidimo, jer se oni ne tretiraju kao javni izvori. Sa druge strane, to je političko pitanje, jer ako ti funkcioneri Srpske liste smatraju da su to neke privremene institucije i da je sve to praktično deo države Srbije, onda bi oni to trebalo da tretiraju na neki način kao prihode koje ostvaruju od institucija države Srbije. Onda bi tako verovatno trebalo da ih tretira i Agencija za sprečavanje korupcije”, kaže Minić.\nKako kaže, zvaničnici Srpske liste i Agencija za sprečavanje korupcije u Srbiji treba sada da daju odgovor o prijavi prihoda ali i odgovor na pitanje – da li tretiraju to kao prihod iz javnih izvora Republike Srbije ili ne.\nMinić dalje zaključuje da se u slučaju duplih funkcija i plata za zvaničnike Srpske liste koristi politički vakuum koji postoji između Kosova i Srbije, jer, pored ostalog, dve Agencije za borbu protiv korupcije se ne prepoznaju i ne sarađuju.\n“Oni sede na dve stolice i to nije nešto novo. To je nešto što znamo jako dugo. S jedne strane se propagira da ne postoji država Kosovo, a s druge strane najviši predstavnici države Srbije u Beogradu i oni na Kosovu sede u tim institucijama, pregovaraju sa ljudima koji su na čelu tih institucija, poštuju te zakone i ispunjavaju obaveze propisane tim zakonima”, ukazuje on.\nPonavlja i da je ovo pitanje više političko nego pravno ili antikorupcijsko i dodaje da nije siguran da se može sankcionisati.\nPostavlja se pitanje, kaže Minić, da li bi se i na koji način u Srbiji moglo tretirati pitanje duplih plata, imajući u vidu da zvanični Beograd ne priznaje Kosovo kao državu, što znači da “praktično ne može to (pitanje) da tretira kao vršenje javne funkcije.\n“Ne može ni da tretira kao drugu funkciju u organima države Srbije, jer ta funkcija praktično ne postoji u registru javnih funkcija države Srbije”, ukazuje Minić i da zbog političkog vakuuma pojedinci decenijama imaju beneficije.\nKo su članovi Srpske liste koje je opomenula Agencija za sprečavanje korupcije Srbije?\nAgencija za sprečavanje korupcije Srbije je polovinom jula izrekla meru upozorenja Goranu Rakiću, predsedniku Srpske liste i direktoru JKP Standard na Kosovu, zbog toga što godinama nisu prijavljivali imovinu i prihode. Osim njega, istom merom su kažnjena još četiri funkcionera.\nMera upozorenja je najblaža koju Agencija može da izrekne funkcionerima. Kako piše portal Centar za istraživačko novinarstvo Srbije(CINS), pored Gorana Rakića, koji je i aktuelni ministar za zajednice i povratak u aktuelnoj Vladi Kosova, upozorenjem su kažnjeni predsednik Privremenog organa opštine Kosovska Mitrovica Aleksandar Spirić i direktor JKP Vodovod Ibar Miodrag Ralić. Ista mera je izrečena i dekanu Fakulteta za sport i fizičko vaspitanje u Leposaviću Veroljubu Stankoviću i direktoru Osnovne škole Sveti Sava u Kosovskoj Mitrovici Miloradu Jovanoviću.\nPostupak protiv bivšeg v. d. direktora Zdravstvenog centra „Kosovska Mitrovica“ Milana Ivanovića još nije okončan.\nIz Srpske liste ne komentarišu duple funkcije i plate\nRSE je poslao upit Srpskoj listi za zahtevom da prokomentarišu duple plate i funkcije za zvaničnike iz redova njihove stranke ali i da prokomentarišu protest Srba u Vrbovcu, te zašto sve prihode ne prijavljuju Agenciji za borbu protiv korupcije na Kosovu, odnosno Agenciji za sprečavanje korupcije u Srbiji.\nOdgovor do objavljivanja ovog teksta nije stigao a Igor Simić, koji je u Srpskoj listi zadužen za medije, nije odgovarao na pozive i poruke.\nOdgovora nema ni iz Agencije sa Kosova ni iz Srbije\nRSE je kontaktirao Agenciju za borbu protiv korupcije Kosova oko duplih funkcija i prihoda za zvaničnike Srpske liste, koja je tražila da se pitanja pošalju pismenim putem uz navode da će sigurno odgovoriti.\nRSE je tražio odgovor na pitanja da li kosovska Agencija za borbu protiv korupcije ima saznanja da li zvaničnici Srpske liste prijavljuju sve svoje prihode, uključujući i one u okviru srpskog sistema, te da li može da ih sankcioniše ukoliko nisu prijavili prihode iz srpskog sistema, kao i da li je do sada izdata neka opomena.\nMeđutim, odgovor do objavljivanja ovog teksta nije stigao.\nTakođe, RSE je poslao upit i Agenciji za sprečavanje korupcije u Srbije ali odgovor nije stigao.\nProtesti Srba zbog duplih plata\nPočetkom avgusta su građani iz srpske zajednice započeli i protest ispred privremenog opštinskog organa Vitina, koji funkcioniše u sistemu Srbije.\nMeštani Vrbovca, koji po srpskom sistemu pripada opštini Vitina a po kosovskom opštini Klokot, tvrde da se u kosovskim i srpskim institucijama zapošljavaju ljudi koji žive u Srbiji, a ne na Kosovu, da ti koji su zaposleni ne dolaze na posao za koji primaju velike plate, te da ima i onih koji primaju duple plate.\n“Primaju duple plate, a ja nemam nijednu. Dvadeset godina niko ne želi da pomogne ovom narodu”, rekao je 6. avgusta za RSE Dejan Rakić, jedan od organizatora protesta u Vrbovcu.\nRakić i njegovi sunarodnici iz Vrbovca, koji i dalje održavaju proteste, traže smenu predsednika privremenog opštinskog organa Vitina Srđana Nikolića i razgovor sa direktorom Kancelarije za Kosovo Vlade Srbije Petrom Petkovićem.\nKo stoji iza Srpske liste?\nSrpska lista je formirana 2013. godine uz podršku zvaničnog Beograda. Od tada je vodeća partija kosovskih Srba koja na svim lokalnim i parlamentarnim izborima dobija oko 90 odsto glasova birača iz redova srpske zajednice.\nNa poslednjim paralmentarnim izborima, Srpska lista je osvojila svih deset zagarantovanih mesta u Skupštini Kosova rezervisanih za srpsku zajednicu. Premijer Aljbin Kurti je Srpskoj listi ustupio jedno ministarstvo (Ministarstvo za zajednice i povratak) zbog čega se ova partija kosovskih Srba obratila i Ustavnom sudu uz navode da im sleduju dva ministarstva.\nInače, Ustav Kosova predviđa jednog ministra iz srpske zajednice i jednog iz druge nevećinske zajednice. Ukoliko Vlada ima više od 12 ministara, što je ovoga puta slučaj, u kosovskom Ustavu piše da treba da ima i trećeg ministra koji će predstavljati manjinske zajednice na Kosovu.\nTakođe, na čelu svih opština sa srpskom većinom na Kosovu su iz Srpske liste.


Disciplina ključna za smanjenje broja obolelih od koronavirusa\nBeograd/London, 11. jul 2020.\nPredsednica Vlade Republike Srbije Ana Brnabić izjavila je da će, ukoliko broj obolelih od koronavirusa ne počne da opada, u Beogradu biti uveden policijski čas, a možda i mere koje su\nbile na snazi u martu i aprilu i zatvaranje zemlje.\nBrnabić je sinoć, za radio emisiju "Newshours" na BBC-u, rekla da je dokaz da protesti nemaju nikakve veze sa policijskim časom to što Vlada nikada nije donela takvu odluku.\nPolicijski čas u Beogradu i novo zatvaranje zemlje bili su samo opcija, koju smo razmatrali u jednom trenutku, i kada je prve večeri došlo do protesta, to nije imalo nikakve veze sa uvođenjem policijskog časa. Dokaz za to jeste da mi kao Vlada nikada nismo doneli tu odluku.\nZabrana rada objekata od 21 čas do 6 časova ujutru je bila prva zvanična odluka koju smo doneli. Do tada se o svemu samo razgovaralo i konačna odluka nije bila doneta, objasnila je premijerka.\nOna je, na pitanje da li protesti stvarno nisu bili faktor za odustajanje od policijskog časa, navela da bi to bilo neodgovorno od strane Vlade.\nBrnabić je istakla i da je Srbija jedna od zemalja koja je imala najviše uspeha u borbi protiv zarazne bolesti Covid-19 u martu i aprilu, ali i da je tada imala gotovo najstrožije mere u Evropi tokom prvog talasa.\nPrema njenim rečima, zemlja je bila zatvorena, imali smo policijski čas, ponekad od četvrtka uveče do ponedeljka ujutru, i to je dalo rezultate. To, međutim, nije način na koji može da se živi i radi. Očekivali smo drugi talas na jesen, ali, zapravo prvi talas se nikada nije završio.\nPredsednica Vlade je ukazala na to da su, čim je podignuta ta vrsta zabrane, brojevi ponovo počeli da rastu, i istakla da je Vlada ovoga puta pokušala da isproba drugačiju taktiku, odnosno da apeluje na građane da budu disciplinovani, nose maske za lice i drže distancu.\nBrnabić je, govoreći o izborima i tome da mnogi zameraju da je zbog izbora došlo do trenutne situacije, rekla da je to bilo nešto što je moralo da se uradi i da su i druge zemlje održale izbore, poput Južne Koreje, Francuske, Bavarske u Nemačkoj.\nOna je, na pitanje o pregovorima sa liderima Kosova i koliko je optimistična da će doći do neke vrste razrešenja i da li bi Srbija mogla da prizna Kosovo, rekla da je srećna što se pregovori nastavljaju, jer je to nešto na šta je Srbija uvek pozivala.\nDa li ćemo biti u stanju da postignemo neku vrstu kompromisa, zavisiće od hrabrosti obe strane. Znam da Srbija ima hrabrosti i da je predsednik Aleksandar Vučić mnogo više koncentrisan na budućnost, nego na prošlost i da je željan da stvori okruženje za drugačiju budućnost za čitav region, a ne samo za mlade ljude u Srbiji, navela je premijerka.\nBrnabić je rekla i da nije sigurna do koje mere su politički lideri iz Prištine spremni da pregovaraju o kompromisu, ali da se nada da će se postići i neka vrsta kompromisa i dugoročna normalizacija odnosa.


Nova stranka: Umesto zabrane šetnje ljubimaca, zabraniti kontakt između vlasnika\n► Nova stranka: Umesto zabrane šetnje ljubimaca, zabraniti kontakt između\nNova stranka apelovala je danas na Vladu Srbije da ponovo razmotri odluku o ukidanju večernje šetnje kućnih ljubimaca koja kako se navodi, ima uticaja ne samo na zdravlje životinja već i na higijenu životnog prostora.\nNova je u saopštenju predložila da umesto zabrane šetnje, bude uvedena stroga zabrana kontakata između vlasnika kućnih ljubimaca, obavezno držanje na rastojanju od najmanje dva metra i nošenje zaštitnih maski i rukavica.\n"Kao jedna od mera koje bi takođe mogle da smanje kontakt medu vlasnicima ljubimaca mogla bi da bude i samoorganizacija komšija u okviru kućnog saveta, tako da, na smenu, jedan čovek izvodi nekoliko pasa svojih suseda zajedno u šetnju", predložila je Nova.\nIz te stranke su apelovali i na raspoređivanje pripadnika nadležnih organa reda na lokacije gde se ljubimci mahom izvode u šetnju, kao što su veći parkovi ili dvorišta između blokova zgrada, kako bi se naredba o držanju rastojanja između vlasnika strogo kontrolisala.\n"Naučno je dokazano da uzdržavanje od vršenja nužde kod pasa ili primoravanje da je vrši u stanu u kojem živi, a u kojem mu je to od početka bilo zabranjeno, dovodi do pogoršanja mokraćnih problema životinje, a samim tim i do uticaja na higijenu životnog prostora, koja je jedna od ključnih mera prevencije u borbi sa pandemijom koronavirusa", stoji u saopštenju.\nzabrana šetnje ljubimaca


SAOPŠTENJE– PROJEKAT „OSOBE SA INVALIDITETOM – LIDERI U PČELARSTVU“ - NVO Savez udruženja roditelja djece i omladine sa teškoćama u razvoju 'Naša inicijativa' Podgorica\nSAOPŠTENJE– PROJEKAT „OSOBE SA INVALIDITETOM – LIDERI U PČELARSTVU“\nProjekat Osobe s invaliditetom - lideri u pčelarstvu.\nČetrdeset osoba s invaliditetom iz Bosne i Hercegovine i Crne Gore dobilo je podršku za samozapošljavanje kao pčelari. Kroz ovaj projekt, osobe s invaliditetom dobile su pčelinja društva i košnice, što je bila osnova za pokretanje posla. Pored toga, korisnicima iz BiH dodijeljena je mašina za pakovanje meda kako bi se osiguralo širenje proizvodnje u budućnosti.\nKorisnici projekta prethodno su prošli obuku specijalno prilagođenu za OSI i dobili su dodatnu tehničku podršku poput mentorstva. Obuke organizovane tokom projekta pomogle su korisnicima da se više uključe u proces samozapošljavanja u pčelarstvu. Takođe korisnicima je obezbijeđenja stručna literatura za dalje obrazovanje.\nTokom implementacije projekta uspostavljena su dva klastera proizvođača meda - osoba s invaliditetom i njihovih porodica u Bosni i Hercegovini i Crnoj Gori, po dvadeset članova po klasteru u svakoj zemlji. Osnivanjem klastera stvorila se mogućnost za jačanje položaja proizvođača meda na tržištu i omogućen je pristup većim tržištima.\nProjekat „Osobe s invaliditetom - lideri u pčelarstvu“ ukupne vrijednosti 245.388 eura finansira Evropska unija sa učešćem od 85% putem Programa prekogranične saradnje Bosna i Hercegovina - Crna Gora, dok 15% sufinansiraju partnerske organizacije. Projekt sprovodi NVO Savez udruženja roditelja djece i omladine sa teškoćama u razvoju „Naša inicijativa“ iz Podgorice sa partnerskim organizacijama iz Bosne i Hercegovine i Crne Gore: Udruženje za pomoć djeci i omladini sa posebnim potrebama „Sunce“ iz Pala, Udruženje pčelara „Uljanik“ iz Berana i Udruženje pčelara „Pale“.


Krkobabić: PUPS je za solidarnost na svim nivoima\nTanjug 10. decembra 2018. 16:45\nBEOGRAD – Danas je u Sava centru Partija ujedinjenih penzionera Srbije izabrala novo predsedništvo partije, a u svom je obraćanju predsednik PUPS Milan Krkobabić rekao da je solidarnost na svim nivoima prioritet partije.\n„I to se odnosi na solidarnost u najširem smislu reči, solidarnost u sistemu penzijsko-invalidskog osiguranja, u zdravstvenom osiguranju i obrazovanju, ali i solidarnost u svakoj lokalnoj zajednici u Srbiji“, rekao je Krkobabić.\nOn je istakao neophodnost reforme penzijsko-invalidskog sistema, te naveo da se mora konsenzusom doći do trajnog rešenja kojim će penzije ostati redovne i sigurne.\nPredlog PUPS-a je da penzije prate rast plata u javnom sektoru, uz neophodno rasterećenja Fonda PIO ostalih davanja, koja treba da budu deo odgovorne socijalne politike.\nPUPS je spreman na otvorene razgovore sa svim političkim partijama, sindikatima, ali i ostalim relevantinim sagovornicima da bi se došlo do najboljeg zakonskog okvira kojim bi penzije bile definisane i ne bi zavisile od pojedinaca ili političkih partija.


IT tržište Srbije na testu "tajnih kupaca" IT tržište Srbije na testu “tajnih kupaca” – Personal magazin\nAkcija pod nazivom „Tajni kupac“ (Mystery Shopper), sprovedena u junu 2007. godine, potvrdila je da je nivo softverske piraterije u Srbiji i dalje među najvišima u regionu. Ova studija je…\nAkcija pod nazivom „Tajni kupac“ (Mystery Shopper), sprovedena u junu 2007. godine, potvrdila je da je nivo softverske piraterije u Srbiji i dalje među najvišima u regionu. Ova studija je potvrdila da čak 18,52 % distributera računarske opreme instalira piratski softver na računare koje isporučuje, a kada kupac napomene da smatra da je računar sa originalnim softverom „skup“, procenat ponude piratskog softvera raste na 37,2 %.\nKvalitativna analiza, koja uzima u obzir i tzv. „skrivenu pirateriju“, ukazuje da je nivo piraterije među proizvođačima i distributerima računara verovatno i iznad 50 procenata. Na drugoj strani, 41,8 % distributera u Srbiji nudi isključivo originalan softver, a 18,6 % stavlja akcenat na prednosti originalnog softvera. Zanimljiv je i podatak da na svaku ponudu originalnog softvera fizičkom licu dolaze po dve piratske, dok je kod pravnih lica taj odnos 1,54:1 u korist originalnog softvera. Geografski posmatrano, izrazito visok nivo piraterije je prisutan u regionima van Beograda.\nU predstojećem periodu BSA i njene članice će sprovesti akcije „Tajnog kupca“ širom Srbije. BSA će započeti seriju probnih kupovina koje služe da bi se izdvojila preduzeća i distributeri koji prodaju isključivo originalan softver od onih koja nude piratski softver, a nastaviće i sa obrazovnim kampanjama. Za efektivnu borbu protiv softverske piraterije potrebno je staviti akcenat na edukaciju i pojašnjavanje zakonske regulative o autorskim pravima: od vlasnika i menadžera IT preduzeća očekuje se poštovanje tuđe intelektualne svojine, kao i jasna uputstva distributerima da je nuđenje piratskog softvera u bilo kojoj formi kažnjivo po zakonima Republike Srbije.\nSa udelom od 78 % nelegalnog softvera Srbija je i dalje među zemljama sa najvišom stopom piraterije u centralnoj i istočnoj Evropi (prema studiji analitičarske kuće IDC o pirateriji za 2006 godinu, objavljenoj u maju 2007. godine). Rezultati ove studije ukazuju da piraterija podstiče sivo tržište i državni budžet Srbije uskraćuje za oko 59 miliona USD poreskih prihoda. Visok nivo piraterije ne samo da direktno negativno utiče na poslovanje veoma perspektivnih domaćih softverskih kompanija, koje mogu da ostvare značajan izvoz i da otvore veći broj dobro plaćenih radnih mesta, već smanjuje i atraktivnost Srbije kao destinacije za strane investicije. Ipak, studija ukazuje da je u 2006. godini došlo do pomaka u udelu piraterije u Srbiji, koji je u poređenju sa prethodnom godinom opao za 2 procenta.\nU junu 2006. godine skupština Republike Srbije je ratifikovala i Zakon o posebnim ovlašćenjima u zaštiti prava intelektualne svojine, koji pruža jasne ingerencije svim državnim organima, inspekcijskim i drugim nadležnim službama u borbi protiv piraterije. Ovim Zakonom se definišu definišu kaznene odredbe, koje uključuju novčane kazne koje dostižu visinu preko 35.000 evra, kazne zatvora od 3 do 5 godina, kao i građansko-pravnu zaštitu odnosno naknadu imovinske štete koja dostiže visinu do trostrukog iznosa uobičajene naknade za licence.\nZnačajnu ulogu u primeni ovog zakona ima Ministarstvo finansija tj. Poreska uprava, u kojoj je BSA u maju i junu ove godine organizovala treninge na temu prepoznavanja nelegalnog softvera. Takođe, od početka ove godine sudovi u Srbiji su doneli 12 okrivljujućih presuda, a izrečene krivične sankcije su uslovne osude na kaznu zatvora ili novčane kazne, uz meru oduzimanja i uništenja piratskog softvera. Za prvih deset meseci 2007. godine je zaključeno je i sedam ugovora o vansudskom poravnanju.\nIT tržište Srbije na testu “tajnih kupaca” was last modified: November 6th, 2007 by Redakcija\nUskoro novi sajt kompanije Sezampro hosting


Dodik: Riječ refendum u RS-u nećemo olako potezati - Klix.ba\nDodik: Riječ refendum u RS-u nećemo olako potezati\n21.2.2008. u 21:55\nPremijer Republike Srpske Milorad Dodik izjavio je večeras u Banjoj Luci na posebnoj sjednici Narodne skupštine da se referendum u RS-u samo jednom može pokrenuti i provesti, te da se neće olako potezati ta riječ.\n"Hoćemo da se u Parlamentu BiH potvrdi da li je za Bošnjake i Hrvate, RS upitna ili ne i od te odluke zavisi dalji razvoj događaja i u RS-u i BiH", kazao je Dodik.\n"Nismo mi ti koji će donijeti odluku o samostalnosti RS-a u ovoj situaciji kada to svi od nas očekuju, ali ukoliko ne dobijemo potvrdu da smo poželjni u BiH kao ravnopravan partner niko nam ne može zabraniti da razmišljamo o našoj daljoj sudbini", naveo je Dodik u obraćanju poslanicima entitetskog parlamenta koji večeras treba da usvoje stav povodom odluke o nezavnosti Kosova.\nDodik je ukazao da je priznanje secesije Kosova urušilo povjerenje u evropske standarde.\n"Mi smo već umorni o ispunjavanja njihovih uvjeta i standarda za koje su do jučer govorili da se ne mogu mijenjati, a onda priznaju secesiju Kosova i narušavaju međunarodno priznate granice jedne suverene zemlje", kazao je entitetski premijer.\nNaglasio je da je svima u RS-u "već dosta duplih standarda i eksperimentisanja nad ovim ljudima".\nDodik je rekao da je za narod i političke aktere u RS-u ova situacija neodrživa i da RS nije ništa uradila što bi dalo za pravo međunarodnim faktorima da se okome na nju.\nPozvao je "Bošnjake i Hrvate na međusobno povjerenje i izgradnju stabilnosti u BiH, napominjući da samo oni mogu izgraditi BiH po mjeri njenih naroda i građana, a da to stranci nikada neće uraditi umjesto nas".\nGovoreći o aktulenim političkim prilikama u RS-u, Dodik je rekao da je "RS u stanju demokratske pobune protiv poteza međunarodne zajednice, ali da će sve njene institucije, a prvenstveno Vlada, učini sve te garantirati i mir i stabilnost za sve njene građane".\nOn je u više navrata, tokom svog dvadesetominutnog izlaganja, pozvao političke predstavnike Bošnjaka i Hrvata, i te narode, "da iskreno prihvate poziv na zajedničku saradnju i povjerenje i da prestanu iščekivati i nadati se da će međunarodni predstavnici u BiH učiniti bilo šta u njihovom interesu što po pravilu treba da bude protiv RS-a".\nOn je još jednom naglasio da su "svi problemi u BiH među njenim političkim vođama, koje strani predstavnici samo komplikuju", navodeći primjer "stranaca koji su mu tvrdili da se međunarodne granice ne mogu mijenjati, a jučer i danas kažu mu da je ovo što se dešava na Kosovu u redu".\n"Ako priznamo secesiju Kosova stiču se uvjeti i da mi učinimo isto, ali mi podržavamo međunarodne pravne norme. Uradićemo sve da unaprijedimo BiH, ali ako nam se i dalje svakodnevno bude davalo do znanja iz Sarajeva da smo u njoj nepoželjni ili da nam je namjenjena neka druga uloga zadržavamo pravo da odlučimo o našem daljem putu", poručio je Dodik.\nU Skupštini je u toku poslanička rasprava o zauzimanju stava povodom odluke o nezavisnosti Kosova.\nSAD: Srbijanska vlada se treba baviti protestima u Beogradu\n21.02.2008. u 20:57


Sve više je nezadovoljnih ljudi u BiH. Najveće nezadovoljstvo kod građane BiH je upravo zbog manjka vakcina. Građani žele da se vakcinišu kako bi se i BiH kao i mnoge druge zemlje na svijetu vratila normalnom životu. Po mnogima krivac za manjak vakcina je premijer FBiH Fadil Novalić koji nikako da uspije nabaviti dovoljan broj vakcina. Danas se oglasio po ovom pitanju i premijer FBiH i za sve optužio građane BiH kojih kako kaže ima mnogo.\nNakon ove izjave mnogi građani odlučili su da napuste BiH kako bi olakšali premijeru Novaliću posao u budućnosti. Prema istraživanju u BiH bi za deset godina trebali ostati samo političari i članovi stranaka, a svi ostali ljudi će otići i time bi dosegli broj stanovnika koji odgovara gospodinu Novaliću.


Zajednica Opština Crne Gore » Blog Archive » Potpuno uključivanje lokalnog nivoa u pripremni proces važan preduslov za uspješan proces pristupa Evropskoj uniji\nPotpuno uključivanje lokalnog nivoa u pripremni proces važan preduslov za uspješan proces pristupa Evropskoj uniji\nJedanaesta sjednica Zajedničkog savjetodavnog odbora Komiteta regiona EU i Crne Gore održana je 18.10.2018. godine u Nikšiću. U ime grada domaćina sjednicu je otvorio predsjednik Opštine Nikšić Veselin Grbović, a sjednicom su predsjedavali Aleksandar Kašćelan, gradonačelnik Prijestonice Cetinje i Jelena Drenjanin, članica Opštinskog vijeća Hudingea.\n,,Nikšić je strateški veoma dobro pozicioniran u Crnoj Gori i predstavlja sponu juga i sjevera. Brojni prirodni resursi i potencijali, kulturno-istorijsko nasljeđe, razvijena metalurška i prehrambena industrija, naš grad čine veoma interesantnim za razvoj turizma, razne investicije i ugodan život. Sve to našu opštinu i državu preporučuje i svrstava u evropsku porodicu naroda”, poručio je Veselin Grbović, predsjednik Opštine Nikšić.\nU uvodnom obraćanju, predsjedavajući Aleksandar Kašćelan je ukazao na to da „lokalne vlasti značajno doprinose uspješnoj primjeni zakona, standarda i ciljeva Evropske unije. Potpuno uključivanje lokalnog nivoa u pripremni proces je stoga važan preduslov za uspješan proces pristupa. Međutim, važnost lokalne samouprave u ovim procesima i dalje nije u dovoljnoj mjeri prepoznata. Nekako se zanemaruje da su lokalne uprave takođe dio javne uprave koja pruža usluge građanima, sa važnim zadacima i zakonskim obavezama kako u procesu evropskih integracija, tako i nakon pristupanja i učlanjena u Evropsku uniju“.\nS tim u vezi, istakao je da je „važno da evropske vrijednosti budu predstavljene, razumljive i prihvaćene u našim lokalnim zajednicama i da je to zadatak za koji nam je najviše potrebna podrška, u vidu specifičnih instrumenta i metodologija, odnosno u vidu pristupa koji je posebno prilagođen za lokalni nivo vlasti“.\nPored predsjednika Opštine Nikšić i ko-predsjedavajućih, u okviru uvodne sjednice govorili su i glavni pregovarač Crne Gore sa EU Aleksandar Drljević, šef Delegacije EU u Crnoj Gori Aivo Orav i član Komiteta regiona i izvjestilac o Paketu proširenja EU Franco Jacop (IT/PES).\nPrema riječima glavnog pregovarača Crne Gore sa EU Aleksandra Drljevića pregovarački proces je jedinstvena prilika za razvoj lokalnih samouprava i jačanje njihovih kapaciteta, što će osigurati da se crnogorske opštine pozicioniraju kao snažan partner i Vladi i Evropskoj uniji.\nDodao je da je snaženje kapaciteta posebno važno za povlačenje sredstava iz evropskih fondova i pripremu i realizaciju važnih projekata, kao i da su dosadašnji rezultati u korišćenju IPA fondova pokazali da su pojedine lokalne samouprave veoma ozbiljno i zrelo pristupile tom pitanju.\nŠef Delegacije EU u Podgorici Aivo Orav kazao je da je Crna Gora postigla impresivne rezultate u pregovaračkom procesu ali da bi osigurala i održala status jednog od predvodnika u procesu pristupanja EU, mora sprovoditi vladavinu prava, i svrstati ih kao prioritete u procesu, kao i raditi i na profesionalizaciji i depolitizaciji javne službe, što se postiže unaprjeđenjem kapaciteta ljudskih resursa.\nČlan Komiteta regiona i izvjestilac o Paketu proširenja EU Franco Jacop kazao je da svaki dobar i ambiciozan proces mora da uključi saradnju regionalne i lokalne vlasti. “Ovaj proces nije lak, sastoji se iz više poglavlja i pregovora. Veoma je značajno da zemlje kandidati pojačuju decenntralizaciju administracije“ istakao je Jacop.\nUz redovni osvrt na najnovija zbivanja u odnosima EU i Crne Gore, ključne teme sastanka bile su upravljanje ljudskim resursima na lokalnom nivou i zaštita prirodne i kulturne baštine.\nGovoreći o dobrim praksama i izazovima u ovim oblastima, učesnicima sastanka Zajedničkog savjetodavnog odbora obratili su se i Svetlana Vuković, direktorica Uprave za kadrove, Petar Smolović, predsjednik Opštine Bijelo Polje, dr Gordana Marčetić, profesorica na Pravnom fakultetu Sveučilišta u Zagrebu, Lazar Mijanović, sekretar Sekretarijata za lokalnu samoupravu Opštine Nikšić, Roby Biwer (LU/PES), član Opštinske skupštine Bettembourga (Luksemburg), prvi potpredsjednik Komisije za zaštitu životne sredine, klimatske promjene i energetiku (ENVE) Komiteta regiona, Aleksandar Dajković, Generalni direktor Direktorata za zaštitu kulturne baštine u Ministarstvu kulture, Tanja Hristova (BG/EPP), gradonačelnica Opštine Gabrovo (Bugarska), članica i izvjestilac u Komisiji Komiteta regiona za socijalnu politiku, obrazovanje, zapošljavanje, istraživanje i kulturu (SEDEC) i Vesna Marjanović, članica asocijacije “EuropaNostra Serbia”.\nNaredni sastanak Zajedničkog savjetodavnog odbora će se održati u Briselu u toku Dana proširenja u junu 2019. godine.


Premijerka Srbije Ana Brnabić, sa pratiocima, tokom posete Novom Pazaru gde se suočila sa gnevom nezadovoljnih načinom na koji se nadležni bore protiv korona virusa. 30. jun 2020.\nBroj smrtnih slučajeva od virusa korona u Srbiji i dalje je predmet polemika, a dodatnu pažnju izazvala je izjava premijerke Srbije Ane Brnabić u kojoj je metodologiju po kojoj Srbija računa umrle objasnila primerom nesreće u saobraćaju.\n"Recimo, ja imam simptome, odem u COVID ambulantu i tamo dobijem pozitivan nalaz i tamo me upišu u bazu podataka. Krenem na Infektivnu kliniku i udari me autobus. U toj bazi podataka ja sam preminula. Mislite da treba da se brojim kao preminula od COVID-19. Takvih je XY slučajeva", rekla je Brnabić gostujući na TV Pink 28. juna.\nNedoumice su pojačane otkako je žarište epidemije buknulo u opštinama Raškog okruga na jugozapadu Srbije, Novom Pazaru i Tutinu, gde je, prema najnovijim podacima tamošnjeg Zavoda za javno zdravlje, registrovano ukupno 608 slučajeva infekcije virusom korona (509 u Novom Pazaru i 99 u Tutinu). Takođe, u medijskim izveštajima se navodi da nema dovoljno medicinske opreme niti zdravstvenog kadra.\nPremijerka i ministar zdravlja u Vladi Srbije, Zlatibor Lončar, su izviždani 30. juna prilikom posete bolnici u Novom Pazaru, oko 260 kilometara od Beograda, u kojem je proglašena vanredna situacija zbog korona virusa.\nMinistar zdravlja Zlatibor Lončar je tokom posete novopazarskoj Opštoj bolnici u utorak izjavio da je manje od deset ljudi u Novom Pazaru preminulo sa potvrđenim prisustvom korona virusa.\n"Znači, imamo osam ili devet ljudi koje možemo da povežemo sa koronom", rekao je Lončar novinarima tom prilikom. Njegov govor je grupa okupljenih građana pratila sa glasnim negodovanjem i uz povike "ostavka".\nPremijerka i ministar su takođe istakli da se ovih dana u medijima moglo pročitati i čuti mnogo dezinformacija o stanju u Novom Pazaru.\nKakva je situacija u Tutinu?\nMeđutim, dr Mithat Eminović, epidemiolog u Domu zdravlja u Tutinu, oko 36 kilometara udaljenom od Novog Pazara, kaže za Radio Slobodna Evropa (RSE) da je epidemiološka situacija na tom području loša i da na dnevnom nivou u COVID ambulantu dođe između 40 i 50 pacijenata sa simptomima bolesti COVID-19.\nRođen sam u Tutinu i tu živim već 55 godina i ne sećam se da smo imali ovakvu situaciju da svakoga dana ima po nekoliko sahrana.\nDoktor Mithat Eminović\nOn dodaje da indirektni pokazatelji govore da je stopa smrtnosti u toj opštini velika.\n"Rođen sam u Tutinu i tu živim već 55 godina i ne sećam se da smo imali ovakvu situaciju da svakoga dana ima po nekoliko sahrana. To je indirektni pokazatelj, a ja vam kažem da ti ljudi uglavnom umiru u kućnim uslovima. Ne sporim da ima i drugih uzroka smrti, ali ogromna većina sigurno ima taj virus. Ali, zvanične podatke nemamo, jer ti ljudi nisu umrli u zdravstvenim institucijama", objašnjava Eminović.\nMinistar demantuje navode\nNa pitanje novinara da li se broj sahrana na području Novog Pazara i Tutina poslednjih dana ne slaže sa zvaničnim brojem preminulih od COVD-19, ministar zdravlja je rekao "ne možete da nas optužujete zato što je neko umro kod kuće".\nOdgovarajući na navode da je jedan broj ljudi iz Novog Pazara prethodnih dana sahranjen u limenim sanducima, Lončar je kazao da se to radi čak i kad postoji sumnja da je neko preminuo od korona virusa.\nZlatibor Lončar, ministar zdravlja Srbije, tokom obraćanja građanima ispred Opšte bolnice u Novom Pazaru. 30. jun 2020.\nPrema podacima Ministarstva zdravlja za 30. jun, u poslednja 24 sata u Srbiji su od posledica COVID-19 preminule još tri osobe, čime je ukupan broj preminulih porastao na 277.\nBLOG UŽIVO: Zbivanja o pandemiji u svetu i na Zapadnom Balkanu\nEpidemiolozi nisu upućeni\nSumnju u zvaničan broj preminulih pobudio je tekst Balkanske istraživačke mreže (BIRN) u kojem se navodi da podaci Instituta za javno zdravlje "Batut" pokazuju da su u Srbiji od 19. marta do 1. juna od virusa korona umrla 632 pacijenata, što je za 388 više od zvanično saopštenog broja za taj period.\nKomentarišući taj tekst, dr Srđa Janković, imunolog i član Kriznog štaba za borbu protiv COVID-19, izjavio je 28. juna u emisiji "Utisak nedelje" da te podatke svakako treba proveriti, kako bi se utvrdila istina.\nPrema njegovim rečima, postoji mogućnost da je reč o sirovim podacima, koji nisu prošli sve provere.\n"Ja nisam video podatke iz te baze i ja ne prejudiciram šta je istina. Najvažnije je da se što pre do te istine dođe, a do nje se može doći samo sravnjivanjem svakog pojedinačnog podatka u toj bazi sa zvaničnim podacima", rekao je Janković.\nČeka se odgovor Kriznog štaba\nRSE je pokušao da od nekoliko članova Kriznog štaba dobije odgovor na pitanje koliko je ukupno ljudi pozitivnih na korona virus preminulo u Srbiji od početka pandemije, bez obzira na to da li je COVID-19 ustanovljen kao uzrok smrti. Takođe, zanimalo nas je i da li se počelo sa proverom podataka iz teksta BIRN-a, ali do zaključenja teksta nismo uspeli da stupimo u kontakt sa članovima Kriznog štaba.\nNi u Insititutu za javno zdravlje Srbije "Batut" Radio Slobodna Evropa nije dobio odgovor na pitanje da li su podaci koje je objavio istraživački portal BIRN verodostojni i kako je došlo do razlike u broju između BIRN-ovih i zvanično objavljenih podataka na sajtu Ministarstva zdravlja.\nBatut smo pitali i koju metodologiju Srbija koristi kada određuje ko je umro od posledica zaraze COVID-19, da li su u statistiku ušle i osobe sa simptomima bolesti koje su umrle van bolnica, kao i oni koji su imali simptome zaraze korona virusom, ali im nije urađen test.\nOstalo je bez odgovora i pitanje da li će Srbija raditi reviziju broja umrlih od korona virusa i na koji način će se to sprovoditi.\nSmernice vrlo jasne\nMeđunarodne smernice SZO nalaze se i na sajtu Instituta "Batut" i u njima se jasno navodi da "COVID-19 treba upisati u obrazac Potvrde o smrti za SVE umrle kod kojih je ova bolest izazvala ili se pretpostavlja da je prouzrokovala ili doprinela smrti".\nPredstavnik Svetske zdravstvene organizacije (SZO) u Srbiji Marijan Ivanuša rekao je 25. juna za televiziju N1 da predstavništvo SZO u Srbiji nije imalo uvid u podatke koje je objavio BIRN.\n"Mi smo organizacija koja služi državama članicama i dobijamo zvanične podatke od državnih institucija. To nam omogućuje da imamo uporedive podatke iz različitih država", objasnio je on.\nIvanuša je dodao da SZO nema pristup bazi na koju se poziva BIRN, te da ta međunarodna organizacija nema "nikakav instrument, dokument, međunarodni sporazum koji bi nam dao pravo na tako nešto".\nPodaci o broju zaraženih korona virusom po gradovima objavljuju se na sajtu Statistika COVID-19 u Srbiji. Međutim, poslednji podaci na sajtu su od 10. juna, odnosno od pre 20 dana.\nBroj umrlih od korona virusa se daje na nivou cele Srbije i na sajtu nisu dostupni podaci po gradovima.\nEpidemiolog Predrag Đurić rekao je za RSE da je uputstvo SZO vrlo jasno i vrlo jednostavno, ali i da prijavljivanje smrtnih ishoda predstavlja "komplikovan proces" širom sveta, pa i u Srbiji.\n"Poznato je da prijavljivanje smrtnih ishoda nije dobrog kvaliteta, jer nije jednostavno u svakom slučaju odrediti šta je bio neposredni, a šta osnovni uzrok smrti, i lekari koji prijavljuju gledaju na to kao na statističku stvar i ne ulažu dovoljno truda", objasnio je Đurić, koji u Ukrajini rukovodi projektom Evropske unije za reformu javnog zdravstva.\nPoređenja sa drugim državama\nMetodologija prijavljivanja smrti od novog korona virusa se, prema rečima Đurića, razlikuje od države do države od početka epidemije.\n"Neke zemlje su se opredelile da prijavljuju smrtne slučajeve u bolnicama, neke samo kod onih koji su imali potvrđene laboratorijske nalaze, neke su prijavljivale sve slučajeve – i one koji su umrli kod kuće i kod kojih se samo sumnjalo na COVID-19 na osnovu kliničke slike. Postoji šarolikost koja otežava poređenje zemalja", objasnio je sagovornik RSE.\nOn ističe da je tekst portala BIRN doveo u pitanje to kakva se zaista metodologija primenjuje u Srbiji i na koji način se upravlja tim podacima.\n"Ono što mene naročito brine je što mi još uvek nemamo ozbiljan, stručan odgovor koji stiže iz Batuta (na BIRN-ov tekst)", rekao je Đurić.\nDrugi problem, napomenuo je Đurić, je da su i članovi Kriznog štaba izjavili da ni oni nisu imali uvid u te podatke, kao i da gradski zavodi za javno zdravlje nisu mogli sami da saopštavaju podatke, već da se oni centralizuju u "Batutu".\n"To su podaci od javnog značaja i oni bi na pragu treće decenije 21. veka, kad smo već duboko zagazili u informatičku eru, morali biti dostupni javnosti i interpretirani na način da ih javnost razume", istakao je on.\nĐurić je napomenuo i da je stručna praksa koja se primenjuje u svetu provera podataka o broju umrlih.\n"Pored ovih ljudi kojima je postavljena dijagnoza novog korona virusa, pa su preživeli ili nisu, postoji i značajan broj onih kod kojih infekcija nije laboratorijski potvrđena, ali su preminuli u kućama ili u ustanovama. Za pravi odgovor 'revizija' bi bila korisna i onda bismo mogli na pravi način da sagledamo na koji način je korona virus pogodio populaciju u Srbiji", rekao je Đurić.\nEpidemiolog Zoran Radovanović kaže za RSE da javnost od članova Kriznog štaba dobija "sasvim kontradiktorne poruke, i onda se ne zna šta je istina". On je podsetio na ranije izjave predstavnika vlasti u Srbiji i članova Kriznog štaba:\n"Predsednik države je rekao da za razliku od svih ostalih (država) mi evidentiramo kao umrle od COVID-19 sve koji su pozitivni, makar umrli od infarkta. To je potvrdio i član Kriznog štaba Predrag Kon, to je i na sajtu Instituta 'Batut' i to je u skladu sa stavom Svetske zdravstvene organizacije", rekao je Radovanović.\nOn ističe da su nakon objave istraživačkog portala BIRN zdravstveni zvaničnici pokušali da relativizuju podatke "izjavama da može da se umre od COVID-19 i sa COVID-19".\nNedoumice o brojkama dobile su u utorak i dnevnopolitičku dimenziju. Potpresednica opozicione Stranke slobode i pravde Marinika Tepić i advokat Vladimir Todorić podneli su krivičnu prijavu protiv premijerke Ane Brnabić, ministra zdravlja Zlatibora Lončara i četiri lekara člana Kriznog štaba, zbog sumnje u izazivanje opšte opasnosti i ugrožavanja života i zdravlja.\nTepić je, posle podnošenja prijave, novinarima rekla da postoje dokazi da su članovi Kriznog štaba vrlo svesno objavljivali javnost i manipulisali informacijama.\nNejasnoće sa brojem preminulih u svetu\nRazličiti podaci o broju umrlih tokom pandemije bolesti COVID-19 zabeleženi su i u državama sveta. Početkom maja "Njujork tajms" i "Fajnenšel tajms" doveli su u pitanje zvanične podatke Ruske Federacije, ukazujući na to da 70 posto smrti od virusa korona nije uključeno u zvanične podatke. S druge strane, ruska vlast je insistirala na tome da su podaci ispravni.\nU Ministarstvu zdravlja Rusije su za Dojče vele rekli da je metod brojanja preminulih zasnovan na preporukama Svetske zdravstvene organizacije. Međutim, šef SZO za vanredne situacije, dr Majkl Rajan, rekao je da je ruska statistika o stopi smrtnosti od korona virusa "teško razumljiva" i da je razlika između broja potvrđenih infekcija i smrti "neobična".\nPodsetimo i da su polovinom aprila vlasti kineskog grada Vuhana, u kojem je izbila epidemija korona virusa, revidirale broj umrlih i povećale ga za skoro 50 odsto, a slično su uradile i vlasti u Velikoj Britaniji koje su 29. aprila podigle sa 21.000 na 26.000 nakon revizije u koju su uključili smrtne slučajeve u domovima za stare.


SNSD danas otkriva kandidate: Dodik za člana Predsjedništva BiH, Cvijanović za predsjednicu RS? - Index.ba\nSNSD danas otkriva kandidate: Dodik za člana Predsjedništva BiH, Cvijanović za predsjednicu RS?\nMichael Roth pozvao na što hitniju deblokadu rada državnih institucija BiH\nPočeo sastanak u Vladi FBiH sa Sindikatom rudara\nSavez nezavisnih socijaldemokrata (SNSD) na današnjoj sjednici Predsjedništva i Glavnog odbora stranke vjerovatno će utvrditi imena kandidata za pojedinačne funkcije, odnosno predložiti Milorada Dodika, predsjednika SNSD-a, kao kandidata za člana Predsjedništva BiH i potpredsjednicu stranke Željku Cvijanović za predsjednicu RS.\nNekoliko članova Glavnog odbora SNSD-a koje smo kontaktirali nije željelo govoriti na ovu temu, a neki od njih u nezvaničnim razgovorima rekli su nam i to da ne znaju ništa osim da je sjednica danas.\n“Trebinje je već izašlo s podrškom Željki Cvijanović i Luka (Luka Petrović, gradonačelnik Trebinja i predsjednik GO SNSD-a) ne bi sigurno izlazio s tim da to već nije dogovoreno. Ako i na sjednici ne budu predloženi kandidati, gotovo je sigurno da su to Cvijanovićeva i Dodik”, ispričao je jedan član Glavnog odbora SNSD-a za “Nezavisne”, dodajući da nikakav detaljan dnevni red za sjednicu ne postoji.\nOn kaže da će na sjednici Glavnog odbora biti riječi i o predstojećim izborima i instrukcijama za sastavljanje lista s kojima će izaći na izbore.\n“Rok za podnošenje kandidatskih lista je od 27. juna do 9. jula i narednih mjesec dana će obilježiti sastavljanje lista po izbornim jedincima. Na sjednici Glavnog odbora će sasvim sigurno biti riječi i o tome”, ispričao je isti izvor.\nInače, iz SNSD-a je najavljeno da će sjednica Predsjedništva stranke početi u 12, a sjednica Glavnog odbora u 13 časova u Banskom dvoru. Pojedini opštinski i gradski odbori već su izašli sa svojim prijedlozima i favoritima za naredne opšte izbore pa je tako Gradski odbor SNSD-a u Trebinju prije nekoliko dana jednoglasno predložio da Cvijanovićeva bude kandidat za predsjednika RS, ali i šest kandidata iz Trebinja koji bi trebalo da se nađu na izbornim listama ove stranke za Narodnu skupštinu RS i Predstavnički dom parlamenta BiH, pišu Nezavisne.\nPrethodni članakBIHAMK Informišite se prije polaska na put\nNaredni članakRuski milijarder Roman Abramovič dobio izraelsko državljanstvo


Bolivija Arbitraža • Međunarodna arbitraža Informacije\nTi si ovdje: Dom / Arhiva za Bolivija arbitražu\nPrema policiji ovlasti doktrine, domaćin Države mogu sprovoditi svoje zakone protiv stranih investitora bez odgovoran za bilo kakve zloupotrebe. Na primjer, država domaćin može oduzeti koncesija investitoru ako ona nije u skladu sa zakonima bivše. Tribunal je u Quiborax v. Bolivija se složio sa […]\nTreće finansiranje stranaka se uređuje\n03/03/2016 po Aceris Zakon LLC\nPo prvi put Sporazum o međunarodnoj investicijskoj (IIA) je oko uključiti izričitog navođenja sredstva trećoj strani. nacrt sporazum o slobodnoj trgovini sa (FTA) između Europske unije (Američki) i Vijetnama je utirući put za reguliranje finansiranje treće strane u ugovorima. Ova uredba napor se javlja u kontekstu snažnog financiranja treće strane […]\nFiled Under: arbitraža Informacije, Postupak arbitraže, Bolivija Arbitraža, ICSID arbitražu, Investitor država za rješavanje sporova, PCA Arbitraža, Sigurnost Troškovi u arbitražu, Trećih strana finansiranja, Sjedinjene Države Arbitraža


27.04.2010., 17:46 #1\n"Otkazivanje sastanka je još jedan dokaz da Albanci ne žele da razgovaraju o povratku Srba", kazao je Nedeljković posle otkazivanja sastanka, na konferenciji za novinare u Kosovskoj Mitrovici, prenose beogradski mediji.\nPrema njegovim rečima, postavlja se pitanje uloge Međunarodne zajednice koja "pod pritiskom Albanaca otkazuje sastanke i ne dopušta srpskoj zajednici da iznese svoje probleme i iznađe rešenje za povratak na svoja ognjišta".\n"Očekujem javno izvinjenje Međunarodne zajednice i obrazloženje za odustajanje od ovog sastanka", rekao je on i naglasio da se ovakvim postupcima Srbima i ostalim nealbancima šalje jasna poruka da nisu dobrodošli južno od reke Ibar i da nisu stvoreni osnovni uslovi za njihov povratak.\nKako je naveo, to je najvidljivije u selu Žač kod Istoka gde su srpski povratnici izloženi gotovo svakodnevnom kamenovanju i optužbama za krivičnih dela.\nNedeljković je ukazao i na najave da će Euleks, bez dogovora sa Srbima i zvaničnim Beogradom, početkom sledeće nedelje dovesti četvoro sudija u zgradu suda u severnom delu Kosovske Mitrovice.\n"Mislim da je to još jedna loša odluka Euleksa i mi ćemo biti u situaciji da ozbiljno preispitamo dalju saradnju sa njima", kazao je Nedeljković i naglasio da je krajnje vreme da Euleks pokaže neutralnost.\nOn je pozvao srpske i ostale nealbanske sudije da ne prihvataju ponude bez prethodnog dogovora sa Beogradom i predstavnicima srpske zajednice na Kosovu i Metohiji.\nPredstavnik Srba iz sela Svinjare Milorad Radivojević novinarima je pokazao slike sa promenjenim nazivom sela.\n"Ne znamo kad i ko je doneo odluku o promeni imena sela Svinjare u Frašer, ali to jasno govori da Albanci ne žele ništa što podseća na Srbe, pa čak ni naziv sela", kazao je Radivojević i naglasio da Srbi žele da se vrate na svoja ognjišta, ali da za to ne postoje elementarni uslovi, pre svega bezbednost.\n27.04.2010., 17:59 #2\nSad ce opet ulaganje nekog protesta od strane nase vlasti..\nNe hebe ih niko ni za pet para..Ma ako tako nam i treba...


Najava: Prezentacija IPARD javnog poziva za preradu u četvrtak\nPrivrednici, kooperative i zainteresovane strane sa područja opštine Bijelo Polje biće u prilici da se u četvrtak, 19. septembra detaljnije upoznaju sa mogućnostima podrške koju mogu ostvariti kroz objavljeni drugi javni poziv za dodjelu sredstava finansijske podrške za Mjeru 3 „Investicije u fizički kapital vezano za preradu i marketing poljoprivrednih i ribljih proizvoda“ kroz IPARD program.\nKroz ovaj poziv, koji je objavljen 4. septembra, crnogorskim prerađivačima na raspolaganju je novih 15,6 miliona eura bespovratne podrške za investicije kojima će unaprijediti proizvodnju u skladu sa EU standardima. Prerađivači imaju mogućnost da dobiju bespovratnu podršku investicijama, konkurisanjem sa projektima čiji prihvatljivi troškovi iznose od 40.000€ do 1.500.000€, uz bespovratnu podršku do 50% prihvatljivih troškova.\nPredstavnici Ministarstva poljoprivrede i ruralnog razvoja prerađivače i zainteresovane strane upoznaće sa IPARD javnim pozivom za preradu, kriterijumima koje moraju da ispune, investicijama koje su im dostupne, kao i procedurama prijavljivanja, prikupljanja dokumentacije i načinom podnošenja zahtjeva.\nPozivamo sve zainteresovane strane, privrednike i predstavnike kooperativa da prisustvuju prezentaciji koja se održava u četvrtak 19.septembra u 10 časova u sali Skupštine Opštine Bijelo Polje.\nPozivamo i predstavnike medija da isprate ovaj događaj.


Vojvođanske organizacije: Izbori pokazali da je potrebna radikalna izmena političkog sistema - @VasaStajic\nHomeSaopštenjaVojvođanske organizacije: Izbori pokazali da je potrebna radikalna izmena političkog sistema\n@VasaStajic June 29, 2020 Saopštenja No Comments\nVojvođanske nevladine organizacije smatraju da su nedavno održani parlamentarni, pokrajinski i lokalni izbori predstavljali veoma jasan indikator potpunog kraha partokratskog i klijentističkog političkog sistema, koji razara ovu državu i građanima oduzima elementarno dostojanstvo.\nVojvođanske organizacije pozivaju sve političke i nevladine asocijacije u zemlji da formiraju široku koaliciju koja će se boriti za suštinsku i radikalnu reformu političkog sistema, a koja će, između ostalog, podrazumevati promenu ustava, izbornog sistema, demokratizaciju i decentralizaciju.\nUkoliko se ne desi suštinska i radikalna izmena političkog sistema, svaki naredni izbori u Srbiji će ličiti na ove, odnosno na dirigovanu tragikomičnu farsu prepunu tragikomičnih detalja, poput onog da je u Vranju celo jedno selo glasalo za Savez vojvođanskih Mađara.\nOgroman broj građana na izborima nije glasao iz prostog razloga jer nije imao za koga: na izborima su učestvovali skoro isključivo stranke i organizacije koje se nalaze u klijentističkoj vezi sa naprednjačkom vlašću, a svi zajedno predstavljaju političku “klasu” koja je državu otela od građana, dramatično zloupotrebljavajući javne resurse.\nVojvođanske organizacije su zahvalne građanima na tome što su prepoznali da “koalicija” Vojvođanski front nije na ovim izborima zastupala interese Vojvodine i njenih građana, već nekolicine političkih parazita, koji decenijama onemogućavaju razvoj vojvođanskog političkog subjektiviteta.\nNi među strankama koje su bojkotovale izbore na žalost ne prepoznajemo one koje nude suštinsku alternativu pogubnoj naprednjačkoj vlasti i koje su spremne da zajedno sa građanima rade na radikalnim izmenama političkog sistema, čiji kredo treba da bude – vratiti državu građanima!\nPozivamo međunarodnu zajednicu da prestane da podržava režim Srpske napredne stranke i pomogne građanima Srbije da se oslobode svojevrsnog ropstva kroz radikalnu izmenu političkog sistema.


Rođendan najvećeg političara 21. veka\nIako Gimnazijalac ne praktikuje uplitanje u politička dešavanja, u današnji događaj smo morali da se uključimo iz prostog razloga što je na današnji dan rođen čovek koji se i više nego uspešno izborio sa vetrenjačama, i danas predstavlja simbol ruskog uspona, kako u političkom tako i u smislu povrarka nacionalnog duha, tako i što je najveći moderni revolucionar 21. veka.\nDanas je dan kada ruski predsesnik Vladimir Vladimirovič Putin slavi 63. rođendan! 7. oktobra 1952. u Petrogradu se rodio Vladimir Putin kao treći sin Marije Ivanovne i njenog supruga Vladimira Spiridonoviča. Inače Vladimirov deda po ocu, Spiridon Putin bio je lični kuvar Vladimira Uljanoviča Lenjina i Josifa Visionaroviča Staljina...\nZavršio je pravu u Petrogradu, dugo bio agent KGB - a dok konačno nakon abdikacije Borisa Jeljcina nije postao predsednik Rusije (prvo od 2000.-2008., a zatim od 2012., dok je u međuvremenu bio premijer, zamenivši se 2012. sa Dmitrijem Medvedim na dve najvažnije funkcije u državi).\nPutin će, tradicionalno, igrati hokej na ledu sa svojim starim prijateljima - poznatim hokejašima veteranima i igračima 'Night Hockey League', koji sutra počinju sezonu...\nPopularni rep umetnik Junusov, poznat po svom umetničkom imenu Timati je objavio novi spot, koji je posvećen Vladimiru Putinu. Video za pesmu „Najbolji prijatelj“ je sniman na Crvenom trgu u Moskvi. Na ovaj način, pevač je odlučio da čestita predsedniku Rusije, Vladimiru Putinu 63. rođendan.\nProšle godine, Putin je sa svojim prijateljem, bivšim italijanskim premijerom Silviom Berluskonijem, 62. rođendan slavio u Sibiru, par stotina kilometara udaljen od civilizacije. Rođendan se slavio i u Njujorku, gde je obožavalac Putinovog lika i dela otvorio radnju sa majicama sa njegovim likom.\nInače, Putin je 61. rođendan proslavio na indonežanskom ostrvu Bali, gde se održavao samit Azijsko-pacifičkog regiona.\nPoznat po ekstravagantnom načinu života, Vladimir Putin u domovini uživa neverovatnu podršku, a omiljen je političar i u mnogim slovenskim državama i zemljama u razvoju, pogotovo nakon prisajedinjenja Krima Ruskoj federaciji u martu prošle godine.